هەواری تاڵان کریا – هەورامان\nیانە ئەدەب و هونەر هەواری تاڵان کریا\nخەڵکو دەگایە وەشڵانیٛ و جەم و جوٙریٛ گرد ساڵیە ئەوەڵ وەهارە دەگاکیٛشا لاو یەریٛ چوار که‌سیٛ پیرە پیاو و پیرە ژه‌ناوە ئازیٛنیٛ جیا و بەیوٙوە هەوارشا بارکەریٛنیٛ و لویٛنیٛ کویٛسان.\nساڵیه‌شا کمیە زوتەر کەوتیٛ ویٛ چونکە ئاڵف و ئازوٙقەو ماڵیاتیشا یاوا بیٛ کە م و کەسری وخاستەر ئانە بیٛ هەرچیە زوتەر ویشان بیاوناوە بەندەن و دەس کەرانە ملو ئا لانسارانە و جە ناز و نەعمەتو هەردەکان هەرچیە فرەتەر خەیر و بەرەکەت هوٙرگیٛران.\nتازە بەندەن خاڵ خاڵ بیەبیٛ و میٛڵ میٛڵ و سیاو و چەرمە نمدرابیٛوە. سیاویەکەش کەم کەم بوٙزوە بیەبیٛ و سەوزایی خەریک بیٛ پوٙشیٛشەرە. تەگبیر و راویژ کریا و بنە و بارگه‌شا پیٛچاوە روو بە هەوار کەوتیٛ را.\nگەلە و گاوەلیە فرە دا کەمشا بیٛ داشا وەر پەی هەواری و جە راو هەوارینە چندە یاگیٛوە کریٛڵە وەربیٛ راشا گیٛرتیٛبیٛ و مەشیایە بنە و بارەکەشا بە کوٙڵ جە کریٛڵە وەربەکان رەد کەردایا و بە زەحمەتیە فرە راکیٛشا بڕیایا.\nدماو گیر و گرفتیە فرەی پەی عەسر و وەرئاوای یاوای وەروە و بنە و بارگاشا مەرزنارە. ئەڵبەتە زوتەر سوادە لوایبیٛنیٛ و کەپر و کەویڵ و پەچە و چیٛوشا سازنابیٛ. کەم کەم ویشان مەرزنارە.\nهەوا روٙ بە روٙ روه‌و وەشی لویٛ و چەرمایی فرەتەر یاگیٛ ویش چوٙڵ کەریٛ پەی سەوزایی.\nخەڵکو هەواری هەرکام پەی ویٛشان خەریکو کاری بیٛنیٛ. کرەچنە پەڕ کەریٛنیٛ و کشکی نیینیٛوە و پەژمو مەیان ڕیٛنیٛوە وحەیوانەکانشان دەماخیٛوە بییٛبیٛنیٛ .\nخەڵکەکە زاتشا نەویٛ ئا چیوە کە جەمشاوە کەردەن وەرو دز و دروٙزنی بەراشوە دەگا و مەشیایا هەر لاو ویٛشاوە چەمەداریٛشا کەردایا تا یانەشا ئیٛوە دەگا.\nهەواریییٛ خەریکو پیٛچای و کواو ئاڵفی بیٛنیٛ. شەو و روٙشا دابیٛ دەمو یویوە. کتوپڕ وه‌راواینه چەتیٛ داشا ملو هەواریرە و ناسشا که‌س بەر پشوٙ. تەق و پوٙقیەشا نیارە و چندە کەلامە لویٛ و چندە کەپریٛشا ئاور دای و گڵیٛسپەشا ئا ناواقیٛشە کەردیٛبیٛ پیٛسەو روٙی. واتشا دەورو هەواری گیٛریان کەس بەر نەشوٙ. هەر کەس بەرشوٙ کوشیان.\nخەڵکشا وەرو هەوارینە کوٙ کەردوە و واتشا: حەرچی کرە و روەن و چیوی نەختینەتا هەن باردیٛش.\nویٛچشا لوای گیٛڵای هەرچیشا گیر ئامە جە مس ومسینە و پوڵ و کەریٛ روەن و کەشکی و پەژم و… جەمشاوە کەرد و چەنی جڵیە گەلە و گاوەلو هەواری. چیٛوەکەشا بار کەرد و گلە و گاوەلشا دا وەر و راو ویشا گیٛرتە وەر و هەوارشا جیا ئاست. هاوار و داد و شفا و لاڵه‌و که‌سی یاگیٛش نەگیٛرتە.\nخەڵکو هەواری، پەشوٙکیا و تەرسیا هیشتای نەزانیٛنیٛ چیٛش قوٙمیان. کەم کەم که هەوا روٙشنش کەرد و کەمیه ئامیٛوە ویٛشارە دیشا هەرچیە خاس بیەن بریان و گەلەیچ نیمەی زیاتەرش بریان.\nیەریٛ که‌سیٛ جە خەڵکو هەواری کە جاران وەختو ئاسایشی ملو حەفت حەفتی پڕنیٛنیٛ ویٛشا ژیرو دەگای زانیٛنیٛ، ئا شوە ویٛشا شارابیٛوە. بە تەرس و لەرزوە ئامیٛوە دلیٛ خەڵکەکەی. واتشا برا ئیمە گوٙشما جە قسەکاشاوە بیٛ پاسە بزانمیٛ دیسان میاوە پەی ماباقی گەلەکەی. خەڵک کەوتە بیٛ وەی ویرەرە و واتشا: دەی تەکلیف چیٛشەن؟\nئا یەرە کەسە واتشا برا با ئیٛمە بلمیٛ شونیشارە بەشکو رازیشا کەرمیٛ کە ئیتر واز بارانیٛ . گیٛڵای دلیٛ هەواریرە بڕیە خرت و پرتشا که ده‌سو چه‌ته‌کاوه جیا مەنەبیٛ یا نەوەردەبیٛشا جەموە کەرد و واتشا با ئینایچشانە پەی بەرمیٛ.\nخرت و پرتشا دا کوٙڵیٛشاره وهەرد بە هەرد و کوٙ بە کوٙ لوای تا یاوای بە چەتەکان. ئەویٛچ زانایشا پەنە و وەرشا گیٛرتیٛ واتشا: کیٛندیٛ وچکوٙگەوە مەیدیٛنه؟ واتشا: ئیٛمە خەڵکو ئا هەوارینمیٛ کە زەحمەتتا کیٛشا وئامیٛدی وکەوتیٛدیٛ دەردیسەر. حەر پیٛخامتا کیاسایا هەرچیتا گەرک بیٛ ویٛما ئاریٛنمیٛش.\nئینە چیٛشەن کوٙڵیٛتاوە؟\nواتشا پیٛسە چیٛویە شەوە بیینە و بڕیە کەل و پەلتا جیا ئاستە بیٛ واتما نەوا لازمتا بوٙ ئیٛتر ئاوردما شوٙنیتارە.\nئەویٛچ دیایوە پەی یوترینی وچکیە تەماشاشا کەردیٛ و دیشا ئی داماگانە ئندە رەماینیٛ بەنو پاڵایاکاشا پڕچیان و پاوجار پاشانە نەمەنەن و راسیچ ماچان.\nواتشا دیارەن پوٙرەتاره راس ماچدیٛ. چیساولای ئیتر شمە هندیٛ چەنی ئیٛمە وەلیٛ دیارەن کوٙڵەکەتا سوٙکەن. چکیەتەرشا دا کوٙڵیٛشارە. دویٛ هیتیٛ پاڵا کوٙنیٛشا دای پەنە و واتشا یا خوا خەیر بەیدیٛ.\nئه‌ویٛ کارشا تاڵان بیٛ ئیٛدیٛچ چەنیشا لویٛنیٛ کوٙڵ و چیٛوشا پەی هوٙرگیٛرینیٛ و وەختیە ئامایانیٛوە مەنزڵە یوشا کەریٛنیٛ شوانه‌و گەلەی و ئەو دوەکەیش کەریٛنیٛ نگابان.\nئه‌چی لاوە خەڵکوهەواری تاڵانکریای دەور و بەرو مانگیٛە پارە ستارشا کەرد و مانگیە چل شەویٛ زوتەر پیسەو مەردە موٙداری نیاشا دەگاوە کە بە شکو بتاوا پەی مەنەیشا رایە بیٛزاوە.\nدماو ماوایە نزیکەو پاییزچه‌ته‌کان واتشا ئیتر کارما ئامان کەم و کەسری. شمە لویدیوە هەر وەخت لازم بی دوبارە شمە هەندیٛ چەنی ئیٛمە.\nتوٙشەشا پەی پیٛجایوە: یەریٛ چوار موچیٛ نان و بڕیە کولیٛرە چەوریٛشا نیای کوٙڵشا و رو بە هەوارو ویشا وسیٛشا را. رارە فرە وەشحاڵیٛ بیٛنیٛ کە ئادیشانشا جە ویٛشا رازی کەردیٛ بیٛنیٛ و واچیٛنیٛ داخم ئیجارە ئامیٛمیٛوە چیٛش خاس بوٙ چەنی ویما بارمیٛ پەیشا و چیٛشما هه‌ن بارمیٛش په‌یشا؟\nدماو رایە سەختە و دریٛژیٛ یاوایوە هەوار. دیشا کە هەوار چوڵ و هوٙڵه‌ن کەس نەمەنەن وەلیٛ هیشتای بوڵەو کەپر وکەلامە سوچیاکەی، وای نەوەردیٛبیٛ!\nحەمە شەرریف .ع سنە 1399/1/10\nنویسیای وەڵین یاڎیٛو جە ڕادویٛنو مەریوانی، بەرنامەو هەورامی ئەوسای\nنویسیای دمایین ونی سوٙران ئەختەر سەمەری نمەبوٙ گمە بوٙ


بەرپرسێکی یەکێتی زانایانی جیهانی دەرکرا\nڕابیتەى ئیسلامى جیهانى ئاشکرایکرد یوسف قەرزاوی لە ئەندامێتى ئەنجومەنى فیقهی سەر بە ڕابیتەکە دەرکردووە.\nڕابیتەى ئیسلامى جیهانى ئاشکرایکرد یوسف قەرزاوی، کە یەکێکە لە دامەزرێنەرانی ڕابیتەکە لە ئەندامێتى ئەنجومەنى فیقهی سەر بە ڕابیتەکە دەرکردووە.\nئەوەش پاش ئەوەدێت ئەمڕۆ سعودیە و ئیمارات و میسر و بەحرێن ناوى 59 کەسیان خستە لیستى تیرۆرەوە کە یوسف قەرزاویشی تیادابوو.\nبەیاننامەکە کە بە ناوى وڵاتانى سعودییە و ئیمارات و میسر و بەحرێن بڵاوکراوەتەوە، ئاماژەی بەوە کردووە ئەم کەسایەتیانە دەستیان لە "تیرۆری جیهانى و ناوچەیدا" هەبووە و لەلایەن قەتەرەوە پشتگیرییان لێدەکرێت.\nدیارترین ئەو کەسانەى کە ناویان لە لیستەکەدا هاتووە بریتین لە " یوسف قەرزاوى، محەمەد ئیسلامبولى، تاریق زمر، محەمەد عەفیفی، محەمەد سەغیر، وەجدى غەنیم، عەبدلحەکیم بەلحاح، ئیسماعیل سەلابی".\nئەوەش لە کاتێکدایە ڕۆژی 5ی حوزەیران بە تۆمەتى پشتگیریکردن لە تیرۆر هەریەک لە وڵاتانی عەرەبستانى سعودى و میسر و ئیمارات و بەحرەین پەیوەندییە دیپلۆماسییەکانیان لەگەڵ قەتەردا پچڕاند و ئاسمان و بەندەرەکانى وڵاتەکانیشیان بەڕووى فڕۆکە و کەشتییەکانى ئەو وڵاتەدا داخست.\nڕابیتەى ئیسلامى ڕێکخراوێکى جیهانى ئیسلامییە و لە ساڵی 1962 وە دامەزراوە و لە بوارەکانى بانگەوازى ئاینى و خێرخوازى و فیقهی کار دەکات.\nیوسف قەرزاوی لەساڵی 1926 لە میسر لەدایک بووە و لەساڵیی 1961وە لە قەتەر نیشتەجێیە و لەساڵی 1977 کۆلێجی شەریعەی بۆ لێکۆڵینەوە ئیسلامیەکان لە زانکۆی قەتەر دامەزراندوە و ئەندامییەکێتی زانایانی جیهانی و ئەندامی ئەنجومەنی ڕابیتەی ئیسلامی جیهانە.\nئه‌م بابه‌ته 5136 جار خوێنراوه‌ته‌وه


ئيئتلافه‌كه‌ى عه‌لاوى داواى دووباره ئه‌نجامدانی هه‌ڵبژادن ده‌كاته‌وه\n2018-05-13 [03:51 AM]\nئه‌مڕۆ يه‌كشه‌ممه ئيئتلافى وه‌ته‌نييه به‌سه‌رۆكايه‌تى ئه‌ياد عه‌لاوى، داوای كرد هه‌ڵبژاردنه‌كان هه‌ڵوه‌شێنرێته‌وه و حكومه‌ت بكرێته كاربه‌ڕێكار، داواشی كرد، هه‌ڵبژاردنه‌كان دووباره بكرێنه‌وه.\nئيئتلافى وه‌ته‌نييه به‌سه‌رۆكايه‌تى ئه‌ياد عه‌لاوى جێگرى سه‌ركۆمارى عێراق، له به‌ياننامه‌يه‌كدا ده‌ڵێت، به‌له‌به‌رچاوگرتنى پاشه‌كشه‌ى خه‌ڵكى عێراق له به‌شداريكردنى هه‌ڵبژاردنه‌كان به‌شێوه‌يه‌كى فراوان وبڵاوبوونه‌وه‌ى كارى توندوتيژى و ساخته‌كارى و چه‌واشه‌كارى و كڕينى ده‌نگ و به‌كارهێنانى بارودۆخى ئاواره، سه‌ربارى ئه‌و ناڕوونييانه‌ى له‌و رێوشوێنه‌ى كۆمسيۆن گرتوويه‌تييه به‌ر له ده‌نگدانى ئه‌ليكترۆنى، دواى ئه‌وه‌ى هاوڵاتى له‌سه‌ر رێوشوێنى دیكه راهاتبوون، پێویست ده‌كات هه‌ڵبژاردن دووباره بكرێته‌وه.\nجه‌ختيش ده‌كاته‌وه، ده‌رئه‌نجام شتێك به‌سه‌ر هاوڵاتيدا ده‌سه‌پێنرێت كه دووره له خواستى خۆيه‌وه، ئه‌نجومه‌نى ياسادانان له ئاستى پێويستدا نابێت، سه‌ربارى ئه‌وه‌ش حكومه‌تێكى لاواز كه متمانه‌ى پێويستى پێنادرێت، سه‌ركه‌وتووى بكات.\nئاماژه‌ی به‌وه‌شدا، ئيئتلافى وه‌ته‌نييه به سه‌رۆكايه‌تى ئه‌ياد عه‌لاوى داواده‌كات، هه‌ڵبژاردنه‌كان دووباره بكرێته‌وه، له‌گه‌ڵ مانه‌وه‌ى ئه‌م حكومه‌ته‌ى ئێستا بۆ به‌ڕێكردنى كاره‌كان، تا ئه‌و كاته‌ى بارودۆخى گونجاو ده‌ڕه‌خسێت بۆ ئه‌نجامدانى هه‌ڵبژاردن، له چاوه‌ڕوانييه‌كانى گه‌له‌كه‌مان گوزارشت بێت.\nئەم هەواڵە 7381جار خوێندراوەتەوە


تیشكێك لە (بەسەركردنەوە)دا… رێناس نەورۆزی – Denegkan\nتیشكێك لە (بەسەركردنەوە)دا… رێناس نەورۆزی\nbyadmin\tFebruary 8, 2008\tکتێبخانە\n(بەسەركردنەوە) بیست و چوار بابەتی ئەدەبی و رۆشنبریییە، كە لە دوو توێی كتێبێكی (224) لاپەڕەییدا لەلایەن كاك (ئیسماعیل تەنیا) نووسراوە و ساڵی 2005 لە شاری هەولێر چاپكراوە. ئەم كتێبەدەیەمین كتێبی نووسەرە و بریتییە لە كۆمەڵێك بیروبۆچوون و سەرنجەكانی نووسەر كە بەشێكیان بۆ یەكەمجارە بڵاویكردوونەتەوە و بەشێكیشیان پێشتر بە شێوەی جیا جیا لە رۆژنامە و گۆڤارەكانی ناوە وە و دەرەوەی وڵات بڵاوبوونەتەوە.\nبابەتەكانی (بەسەركردنەوە) بریتین لەم سەرنج و وتار و لێكۆڵینەوانەی خوارەوە:\n• وێنەی شیعری لای (ئەحمەدی خانی)\n• بەسەركردنەوەی (زەنگی هەتاو) و خامۆشی شاعیر\n• نەهاوەند.. یان مەملەكەتێكی خاپووركراو\n• (ئەدەبی تاراوگە) و خەونی ئاوارەكان\n• رۆمانۆكەی (ونگە) یان بەشێك لە بیرەوەرییەكانی (عەبدوڵڵا سەراج)\n• (رێگای ئازادی) یەكەم رۆژنامەی دوای راپەڕین بوو\n• پەراوێزێك بۆ یەك دوو لاپەڕەی (چێشتی مجێور)\n• ئاواز و گۆرانی كوردی لە دووڕیانی مانەوە و تاڵانكردندا\n• (ناڵەی پێشمەرگەیەك بۆ مێژوو) و چەند پەراوێزێكی واقیعیانە\n• لە پەراوێزی (بیرەوەرییەكانم)ی بانیخێلانیدا: هەڵە و كارەسات.. پەند وەرگرتن.. دووبارە نەبوونەوە..\n• رۆژنامەگەری شاخ و نهێنی لە باشووری كوردستاندا (كارەساتی 1975 تا راپەڕین 5/3/1991)\n• رۆژنامەی (سەكۆ) چۆن سەریهەڵدا و چۆن لە كاركەوت؟\n• لە مزگەوتەوە بۆ قوتابخانە\n• چەپكێك خۆشەویستی لە دوور وڵاتەوە بۆ گلكۆی (باوكی گۆران)\n• گەلی كورد؛ چاكەی دۆستەكانیان لە چاودایە\n• ململانێی هاوكێشەكان\n• پرۆسەی ئازادكردنی عێراق و كەنالە عەرەبییەكان\n• پرۆسەی ئازادكردنی عێراق و راگەیاندنی توركی\n• لە پێناوی رۆژنامەیەكی سەربەخۆدا\n• رۆشنبیری نیشتمانپەروەری\n• وەڵامێكی هێمنانە بۆ كاك (عەزیز سامانچی)\n• لە پەراوێزی راپرسیەكەی (گالوب)ەوە\n• رۆژ ئاوا و ئیسلامییە ڕاكردووەكان\n• كۆمەڵگا و كولتوورە باوەكان\nئەو بابەتانەی كە نووسەر بڵاویكردوونەتەوە هەوڵ و ماندووبونیەكی زۆری پێوەدیارە و گرنگیەكی تایبەتی خۆیان هەیە، هەم بۆ ئەمڕۆ، هەم بۆ دوارۆژیش كە رووناكییەكی زیاتر دەخاتە سەر لاپەڕەكانی مێژوومان. بۆ زیاتر رووناككردنی لاپەڕەكانی ئەمڕۆ و بەیانیمان، چەند سەرنج و تێبنییەكەم سەبارەت بە هەندێك لە بابەتەكانی (بەسەركردنەوە) هەیە.\nنووسەری هێژا كاك (ئیسماعیل تەنیا) لە لاپەڕە 69-74ی بەسەركردنەوەدا لەژێر ناونیشانی (رێگای ئازادی، یەكەم رۆژنامەی دوای راپەڕین بوو)، لێكۆڵینەوەیەكی بڵاوكردۆتەوە و دەستنیشانی ئەوەیكردووە كە (رێگای ئازادی، ئۆرگانی ناوەندی حزبی سۆسیالیستی كوردستان بوو..، كە شەرەفی یەكەم رۆژنامەی دوای راپەڕینی پێبڕا…). بەڵێ راستە رۆژنامەی (رێگای ئازادی) یەكەم رۆژنامەی دوای راپەڕینە جەماوەرییەكەی ساڵی 1991ی باشووری كوردستان بوو، بەڵام ژمارە (70)ی كە لە مانگی 10/1991 دەرچووە، یەكەم ژمارەی دوای راپەڕین نەبوو، بەڵكو دووەم ژمارەی رۆژنامەكەبوو، یەكەم ژمارەی رۆژنامەی (رێگای ئازادی) ژمارە (69)بوو كە لە مانگی 7/1991 بە (8) لاپەڕەی قەوارە گەورە لە چاپخانەی پەروەدەی هەولێر چاپكرابوو. بەوەش (رێگای ئازادی) یەكەم رۆژنامەشە كە لە چاپخانە سەرەكی و ناوەندییەكانی هەولێر بە ئازادی چاپبكرێت. لە دوای راپەڕین سەرجەم رۆژنامە و گۆڤارە رەسیمییەكانی باشووری كوردستان لە هەر سێ چاپخانە ناوەندییەكانی هەولێر چاپدەكردان (چاپخانەی رۆشنبیری، چاپخانەی پەروەردە، چاپخانەی زانكۆ)، جگە لەو چاپخانانەش ژمارەیەك رۆژنامە و گۆڤار و بڵاوكراوە بە فۆتۆكۆپی و بە رۆنیۆ و شێوازەكانیتر چاپ دەكران. ژمارە: (86)یش دوا ژمارەی بوو كە بەناوی (رێگای ئازادی) لە مانگی 6/1994 دەرچووە، دوای ئەوە ش رۆژنامەی (رێبازی ئازادی) وەك درێژە پێدەری (رێگای ئازادی) شوێنی ئەوی گرتەوە. جێی وەبیرهێنانەوەیە كە ژمارە: (1)ی رۆژنامەی (رێگای ئازادی) لە رۆژی 25/5/1981 لە ناوچەی دۆڵەتووی سنووری باشوور و رۆژهەڵاتی كوردستان دەرچووە. ژمارە: (68)یش دوا ژمارەی بووە كە بەر لە راپەڕین لە شاخدا دەرچووە.\nهەر لێرەدا پێم خۆشە ئاماژە بەو گۆڤار و بڵاوكراوانەیتریش بكەم كە یەكەمین بڵاوكراوەكانی دوای راپەڕین بوون وەك نمونە:\nگۆڤاری قەڵا: یەكەم ژمارەی لە 11/2/1991 بەر لە راپەرین لە شاری رواندز دەرچووە، ژمارە: (2)ی لە كاتی راپەڕیندا لە مانگی 3/1991 دەرچووە و ژمارە: (3)یش یەكەم ژمارەی دوای راپەڕینی ئەم گۆڤارەیە كە لە مانگی 4/1991 دەرچووە، بەمەش گۆڤاری قەڵا دەبێتە یەكەم گۆڤاری دوای راپەڕین.\nگۆڤاری بەیان: یەكەم ژمارەی لە بەهاری 1991 لە هەولێر دەرچووە.\nبڵاوكراوەی میلكان: یەكەم ژمارەی لە 1/5/1991 لە گەرمیان دەرچووە.\nگۆڤاری خابوور: یەكەم ژمارەی لە مانگی 6/1991 لە زاخۆ دەرچووە.\nبڵاوكراوەی پێنجی ئازار: یەكەم ژمارەی لە مانگی 7/1991 لە رانیە دەرچووە.\nگۆڤاری پێرس: یەكەم ژمارەی لە گەڵاوێژی 1991 لە ئاكرێ دەرچووە.\nبڵاوكراوەی پەیامی كرێكار: یەكەم ژمارەی لە مانگی 7/1991 لە سلێمانی دەرچووە.\nگۆڤاری هەنگاو: یەكەم ژمارەی لە مانگی 8/1991 لە قەڵادزێ دەرچووە.\nگۆڤاری تیرۆژ: یەكەم ژمارەی لە مانگی 8/1991 لە سێمێل دەرچووە.\nبابەتێكیتر كە بە پێویستی دەزانم تیشكی بخەمە سەر، ئەو بابەتەیە كە نووسەری بەڕێز لەلاپەڕە 81-85ی (بەسەركردنەوە)دا لە ژێر ناونیشانی (ئاواز و گۆرانی كوری لە دووڕیانی مانەوە و تاڵانكردندا) ئاماژەی بە كۆمەڵێك سەرنجی گرنگ كردووە و لە كۆتاییشدا بۆ پێشگرتن لە تاڵانكردنی هونەر و ئاوازی كوردی چەند بۆچوون و پێشنیارێكی خۆی خستۆتە ڕوو، منیش بە تەواوی لە گەڵ بۆچوونەكانیدام، بەڵام ئەوەی من دەمەوێت لێرەدا ئاماژەی پێبكەم و بیخەمە سەر ئەو بابەتەی نووسەر ئاوردانەوەیەكی خێرایە لە رەگەز و بنچینەی توركەكانی توركیای ئەمڕۆ. هەروەك نووسەرخۆیشی ئاماژەی پێكردووە (بەپێی دەستووری بنچینەیی توركیا، ئەوەی لە توركیا بژیت توركە، بەو پێیشەش جگە لە زمان و كولتووری توركی شتێكیتر بوونی نییە…!).\nدیارە توركەكان هەر لەسەرەتای هاتنیانەوە لە بیابانەكانی ناوەڕاستی ئاسیاوە بە مەبەستی تاڵانكردن و دەستبەسەرداگرتن و مانەوە ڕوویان كردۆتەوە ناوچە. لەسەردەمی (سەلجوق بەگ)دا سەرەتا لە ئێران نیشتەجێبوونە و زۆرشتیان وێرانكردووە، پاشان هەوڵیانداوە ڕووە و كوردستان ناوچەكانی رۆژهەڵاتی ئەوروپا بڕۆن، وەك توركەكان خۆیان لە مێژووی خۆیان ناویان ناوە (فەتح كردن). داگیركردنی كوردستان بۆ یەكەمینجار لە ساڵی 1015ی زایینی دەستیپێكرد. توركەكان لە ساڵی 1071ی زایینی لە شاری (مەلازگرد)ی باكووری وان بە رووبەڕووی بێزەنتییەكان بوونەوە دواتریش توانیان بگەنە ناوچەی ئەرزۆم و لە رووباری فورات بپەڕنەوە و ناوچەكانی ژێر دەسەڵاتی بێزەنتیەكان داگیربكەن. لە سەدەكانی دوازدە تا پازدەی زایینی هێرش و كۆچی بە كۆمەڵی توركەكان لە بیابانەكانی ناوەڕاستی ئاسیا بۆسەر كوردستان و رۆژهەڵاتی ناوین بەردەوامبووە، كە لەبەردەمخۆیاندا هەموو شارستانیەتێكیان تاڵان و وێرانكردووە. توركەكان دوای ئەوەی شاری كۆستەنتینیەیان داگیركرد و بێزەنتیەكانیان لە وێ دەرپەڕاند و ناوەكەشیان گۆڕی بۆ (ئەستەنبول) و كردیان بە پایتەختی دەوڵەتە تازەكەیان (عوسمانی). پاشان روویان كردە ناوچەكانی موسل و بەغدا و بەسرە و شام و سعودیە و میسر و یەمەن.\nنامەوێت زۆر بچمە ناوەڕۆكی مێژووەوە، بەڵام دوای بەهێزكردنی دەسەڵاتەكەیان توركەكان ئایینی ئیسیلامیان كرد بە ئایینی رەسمی ئیمپراتۆریەتەكەیان، هەروەها ژمارەیەكی زۆر لە سەرۆك هۆزەكانی كوردیان كرد بە كاربەدەستی گەورە، وەك نمونە كورد كران بە (سەدری ئەعزەم) كە هاوشێوەی سەرۆك وەزیرانی ئێستایە، هەروەها ژمارەیەكی زۆری سەرلەشكری هێزەكانی عوسمانی كورد بوون، وەك نمونە (خەسرۆ پاشا، ئەنوەر پاشا، محەممەد عەلی پاشا، ئەحمەد جەمیل پاشا….هتد). باوكی محەممەد عەلی پاشا كە كوردێكی خەڵكی ئامەد (دیاربەكر) بوو كرا بە والی میسر، هێندەی پێنەچوو لە عوسمانییەكان هەڵگەڕایەوە و سەربەخۆیی میسری راگەیاند. هەروەها (ئەحمەد جەمیل پاشا) كە ئەویش خەڵكی دیاربەكربوو كرا بە والی یەمەن، لە ترسی ئەوەی نەوەك ئەویش وەك محەممەد عەلی پاشا سەربەخۆیی یەمەن رابگەیەنێت پۆستەكەیان لێوەرگرتۆتەوە و ناردوویانەتەوە بۆ دیاربەكر، ناوبراو باپیرە گەورەی (قەدری جەمیل پاشای دیاربەكری) و (ئەكردەم جەمیل پاشا)ی دیاربەكرییە.\nلە دوای هەڵوەشانەوەی ئیمپراتۆریەتی عوسمانی، مستەفا كەمال كە لە دایكبووی یۆنانە، لە ساڵی 1919 بە دانی بەڵێن بە سەرۆك هۆزە كوردەكانی ئەرزۆم و ئەرزەنجان و سیواس و هەندێك لە كوردەكانی ناوچەكانیتر توانی كۆماری توركیا لە ساڵی 1923 دابمەزرێنێت و بڕیاری گواستنەوەی پایتەخت بدات لە ئەستەنبوڵەوە و بۆ ئەنقەرە، هەر ئەویش بوو بڕیایدا رێنووسی لاتینی بۆ زمانی توركی بەكاربهێندرێت. كوردێكی ناسراوی خەڵكی دیاربەكر (زیا گۆك ئالپ) كە بەر لە یەكەم شەڕی جیهانیدا لە پێناوی ئازادی كورددا خەباتی دەكرد، دوای شەڕ بوو بە نزیكترین دۆستی مستەفا كەمال و هەر ئەویش بوو بڕیاری بە تورككردنی كوردی دەركرد، ئەوەش لە پێناوی دەسەڵات و ئەو بەڵێنانەبوو كە مستەفا كەمال پێیدابوو.\nتوركەكان بە بەلگەی ساختە و دروستكراویان هوری و سوباری و ئورارتوو و هیتییەكانیان بە باپیرە گەورەی خۆیان دادەنێن و خۆیان بە نەوەی ئەوان دەزانن. من دژ بە هیچ گروپ و نەتەوەیەكی ئەم جیهانە نیم، بەڵام شتێكی روون و ئاشكرایە كە بە گوێرەی سەرچاوە زانستییەكان رەگەزی توركەكانی توركیا جێگەی گومانە و زمانی توركیش هیچ بنەمایەكی سەربەخۆی نییە، زمانی توركی ئاسیای ناوەڕاست جیاوازییەكی یەكجار زۆری هەیە لەگەڵ زمانی توركی توركیا كە پێكهاتەیەكی گەورە و روون و ئاشكرای زمانی كوردی و فارسی و عەرەبی و ئەرمەنی و چەركەس و لازەكانە و بە رێژەیەكی زۆر كەم شێوە كۆن و رەسەنەكەی ئەو توركییەی كە لە ئاسیای ناوین پێی دەدوێن بەدی دەكرێت، وەك نمونە بۆ زمانی كوردی نمونەی سەدان وشەی رەسەنی كوردی لە زمانی توركی دەدۆزییەوە. هەروەها زمانی توركی تاكە زمانی دەرەوەی زمانەكانی هندۆ-ئەوروپییە كە رێنووسی لاتینی بەكار دەهێنێت.\nلە دوای دامەزراندنی كۆماری توركیاوە لە 1923 بەگوێرەی یاسا بە رەسمی و نا رەسمی هیچ شتێك جگە لە تورك، بوونی نییە، ئەوەی هەیە هی توركە!!! دیارە سەپاندنی زمانی توركی لەسەرەتاوە بەسەر كورد و نەتەوەكانیتری توركیا وەك ئەرمەن و چەركەس و لاز و ئاشوری و یۆنانی و عەرەب لەلایەك و لەلایەكیش دامڕكاندنەوەی بزووتنەوە و راپەڕینەكانی كورد و بە كۆمەڵ كوشتنی ئەرمەنەكان و لە سێدارەدانی خەڵكانی ناتورك و ناو و پاشناو گۆڕینی سەرجەم خەڵككە بۆ ناو و پاشناوی توركی، ماوەیەكی درێژ ترس و دڵەڕاوكێی لەلای زۆربەی خەڵكانیتری توركیا دروستكردبوو.\nهەموو كەسایەتی و خەباتگێڕە كوردەكان هەر لەسەرەتای دامەزراندنی توركیاوە ئەو وڵاتەیان بەجێهیشت و بۆ دەرەوە رایانكرد وەك نمونە (بەدرخانییەكان، جەمیل پاشاكان، عوسمان سەبری، نورەدین زازا، مەولانا رەفعەت زادە،…. و هەزارانیتر). ئەوەی مایەوەش یان ئەوەتا دەبووایە خۆی بە تورك بنووسیبوایە، یان ئەوەتا ناو و پاشناوی بنەماڵەكەشیان بگۆڕی بووایە، زۆر ن ئەوانەی ئەمڕۆ لە ناو توركیادا خەڵكی ناسراون كە بەرەگەز كوردن، هەر لە كاربەدەستانی سیاسیەوە بگرە تا كەسانی ناو راگەیاندن و هونەر و نووسین. دوای كودەتای سەربازی 12/9/1980ی توركیا یەكەم وەزیری رۆشنبیری توركیا (جیهاد بابان) بوو، ناوبراو كوردێكی نەوەی بابانەكانی شاری سلێمانی بوو كە لە سەرەتای سەدەی بیستەم بنەماڵەكەیان روویان كردبووە ئەستەنبوڵ و ئەوان لە تێكۆشەرە كوردەكانی ئەو سەردەمەی كورد بوون، جیهاد بابان لە كاتی بوونی بە وەزیری رۆشنبیری زۆر بێ شەرمانە باسی لە تورك بوونی خۆی و بنەماڵەكەی دەكرد، بە هەموو شێوەیەك دژ بە ئەوەبوو جگە لە زمانی توركی هیچ زمانێكیتر لە توركیا بوونی هەبووبێت. (پرۆفیسۆر ئیمرە گونەنسای) كچەزای عەبدولڕەحمان بەدرخانی دووەم سەرنووسەری یەكەم رۆژنامەی كوردی كوردستانە و بەتەواوی خۆی لەناو بۆتەی توركدا تواتندۆتەوە، تورگۆت ئۆزالی سەرۆك كۆماری پێشووتری توركیا لە دوا ساڵەكانی دەسەڵاتیدا بەرەسەن كوردبوونی خۆی ئاشكراكرد و بەكردەوەش هەوڵی چارەسەری كێشەی كوردیدا، سەرئەنجام لە رووداوێكی نادیاردا لە نێوبردرا. بلند ئەجەویدی سەرۆك وەزیرانی پێشووتری توركیا كە دەیان ساڵ خەباتی دژ بە گەلی كورد بەڕێوەبردووە و پیلانی بە تورك كردنی هەموو كوردی دارشتبوو، لە دوا ساڵەكانی تەمەنیدا لە نەخۆشخانەدا و لەسەرە مەرگیدا دان بەوە دادەنێت كە باپیری گوتەیەتی (ئێمە كوردین!). ئەشرەف بێدلیسی كە سەرلەشكری پیادەی توركیا بوو لە سەرەتای نەوەدەكانی سەدەی رابردوو هەر كوردبوو، (عەبدولقادر ئاكسۆی) كە نەوەی شاعیری ناسراوی كورد (عەبدولرەحیم هەكارییە)، ئێستا یەكێكە لە پایەبەرزەكانی پارتی دەسەڵاتداری ئەكەپە و هاوڕێیەكی نزیكی سەرۆك وەزیرانە. ئەوە هیچ باس لە گۆرانیبێژ و ئەكتەرە بەناوبانگەكانی توركیا ناكرێت، كە زۆربەیان كوردن و بەردەوامیش خەریكی دزین و گۆڕینی فەرهەنگ و هونەری كوردین بۆسەر فەرهەنگ و هونەری توركی. لە ناو نووسەر و رۆژنامەوانیشدا ژمارەیەكی زۆر خەڵكی بە رەسەن كورد دەبینرێت، سەرۆكی میدیای توركی كە سەرپەرشتیاری رۆژنامە گەورەكانی (حورییەت، میللیەت، سەباح و تەلەفزیۆنە گەورەكانی توركیا)یە چەند مانگێك لەمەوبەر لەبەرنامەیەكی راستەوخۆی تەلەفزیۆنیدا دانی بەوەدانا كە بە رەسەن كوردە! كەچی ناوبراو بەهەموو شێوەیەكیش میدیای توركی دژ بە هەبوونی كورد بە كاردەهێنێت.\nنمونە زۆرن، بەڵام ئەمانە هەموو بنەمان، لە هەموو ئەوانەش گرنگتر، لێكۆڵینەوە زانستییەكانی سەر شێوەی مرۆڤن، دیارە جیاوازی لە نێوان شێوەی مرۆڤێكی كورد و مرۆڤێكی توركی توركیا یان توركێكی ئەوروپا زۆر بە زەحمەتی بە دی دەكرێت، كە لە توركیا و لە ئەورپاشدا دوو شێوەی تورك بەدی دەكرێن، یەكەمیان شێوەكەی لە كورد و خەڵكە سپی پێست و زەرد پێیستەكەی رۆژهەڵاتی ناوین دەچێت، ئەوەی تریشیان ئەگەر باش لێی وردبیتەوە بە باشی دەزانیت كە ئەوە لە خەڵكی توركمانستان و مەنگۆلیا و كازاخستان دەچن، ئەگەرچی ئەو شێوەیان تا رادەیەك لە شێوەكەیتر كەمترە، بەڵام بەهۆی تێكەڵبوونی كۆمەڵایەتی بەردەوامیان لەگەڵ شێوەكەیتر باشتر دەناسرێنەوە، بۆ ئەمە من بۆ خۆم چەندین نمونەم لەلایە، لە ئاییندەدا بە نیازم ئەو وێنە بەراودكاریینە بە لێكۆڵینەوەیەكی فراوان بڵاوبكەمەوە.\nلەسەدەی یازەدەمەوە تا ئەمڕۆتوانەوەی كورد لە ناو بۆتەی نەتەوەیەكی بێ فەرهەنگ و بێ كولتووری وەك سەردەستی تورك، وای كردووە كە هەر لەسەرەتاوە موزیك و فەرهەنگی كوردیش لەناو نەتەوەیەكی سەردەستی بێ فەرهەنگ و هونەری وەك تورك بتوێتەوە. ئەمڕۆش موزیك و هونەر و فەرهەنگی توركی بە تەواوی لە ژێر كاریگەری موزیك و فەرهەنگی نەتەوەی كورد دایە. وەك كاك ئیسماعیل تەنیا لە بەسەركردنەوەدا ئاماژەی بە هەوڵدان بۆ گێڕانەوە و نووسینەوەی گۆرانییە كوردییەكان كردووە و دەبێت گیانی كوردێتی وەبەر ئاوازە دزراوەكان بندرێت.\nدیارە ئەمەش ئەركێكی بەپەلە و هەنووكەیی سەرجەم هونەرمەندانی كوردە، كە لە پێناوی پاراستن و كۆكردنەوە و گێڕانەوە و سەرلەنوێ زیندوكردنەوەی ئاواز و گۆرانی رەسەنی كوردی تێبكۆشن. لەلایەكیتر كاركردن و ئەنجامدانی توێژینەوەیەكی زانستیانە لەسەر دیرۆك و بنچینە و رەگەزی توركەكانی توركیا و لێكۆڵینەوە لەسەر زمانێكی تیكەڵاوی وەك زمانی توركی، كە تا كۆتایی سەدەی نۆزدە زیاتر وەك زمانی عوسمانی (عوسمانلی) ناسرابوو.\nبێگومان هەریەك لە بابەتەكانی كتێبی (بەسەكردنەوە) ئەوە دەهێنن تیشكی زیاتریان بخرێتە سەر و بەدواداچوونی زیاتریان لەسەربكرێت. بەكورتی ماوەتەوە بڵێم نووسەری (بەسەركردنەوە) جێگای دەستخۆشی و رێزلێنانە.\nPrevious بەشى چوارەم: لە چەند هەناسەیەكى ئاشقانە… هۆشەنگ شێخ محەمەد\nNext زمانی ستانده‌ردی کوردیی له نێوان گه‌نده‌ڵیی ده‌سه‌ڵات و زاراوه‌په‌رستییدا…به‌شی دووه‌م


تیمەکانی بەرگری شارستانی بۆ جەستەكان ده‌گەڕێن لەژێر داروپەردووی ئەو بینایانەدا كه لە موسڵ رووخێنران لە 26 ئایار 2018. [خاوەنی وێنە: موسڵ ئای]\nبه‌ڕێوبه‌رێتی بەرگری شارستانی عێراق نزیکەی 4,800 جەستەی دەرهێناوەتەوە لەژێر داروپەردووی بیناکانی موسڵدا لەوکاتەوەی شارەکە رزگارکرا لەدەست رێکخراوی "دەوڵەتی ئیسلامی" (داعش) لە تەمموزی 2017.\nبەڕێوبەری بەرگری شارستانی، عەمید حوسام خەلیل عەبد، هەینی (15 ئایار) بە دیارونای وت: "لەمڕووەوە هەوڵی زۆرمان داوە و پێشڕەویمان بەدەستهێناوە سەرەڕای ئەو سەختیانەی بەهۆی بڕی زۆری داروپەردووی پاشماوەی شه‌ڕه‌كانه‌وه دێنه‌پێش، کە بە ملیۆنان تەن دەخەمڵێنرێت."\nوتی ئاستەنگێکی دیکەی هەوڵەکان لە مەترسی بۆمبە دەستکردە نەتەقیوەکان و ئەو مینانەیە کە لەنێو بینا رووخاوەکاندان.\nتیمەکانی بەرگری شارستانی نزیکەی 4,800 جەستەیان لە شاری موسڵ دەرهێناوەتەوە لە ناوەندی شاری موسڵ و چەند گوندێکی شارەکانی تەلەعفەر و شارۆچکەی عەیازیە لە خۆرئاوای پارێزگای موسڵ.\nعەبد وتی: "زۆربەی جەستەکان لە خۆرئاوای موسڵ دەرهێنراونه‌ته‌وه، بەتایبەتی لە موسڵی کۆن، کە تووندترین شەڕی دژی [داعش] تێیدا ئەنجامدرا، بەیارمەتی به‌ڕێوبه‌رێتی شارەوانی."\nنزیکەی 2,500 لە جەستەکان هی ئەو هاوڵاتیانەن کە لە ئۆپەراسیۆنەکاندا کوژران.\nوتی بەیارمەتی و کۆمەکی خزمان و دراوسێکانیان دەستنیشانکران کە راپۆرتیان دابوو لەوەی كه ونبوون.\nوتیشی نزیکەی 2,300 لە جەستەکان هی ئەو ئەندامانەی داعشن كه لە شەڕدا کوژران، لەکاتێکدا ئەوانیدی دەستنیشان نەکراون.\nهەوڵەکە 'نزیکە لە کۆتاییەوە'\nتیمی گەڕان و رزگارکردنی به‌ڕێوبه‌رێتی بەرگری شارستانی نەینەوا پێنجشەممە جەستەیەکی نەناسراوی دەرهێنایەوە لەژێر داروپەردووی خانوویەكدا لە ناوچەی مزگەوتی گەورەی موسڵی کۆن.\nجەستەکان دراونەتە بەشی لێكۆڵینه‌وه‌ی پزیشکی و هەرکات پشکنینی دی ئێن ئەی بۆ جەستەکان تەواوکرا، دەگوێزرێنەوە بۆلای خێزانەکانیان بۆ ئەنجامدانی پرسەی شیاو.\nجەستە نەناسراوەکان لە گۆڕستانێکی تایبەتدا دەنێژرێن و نمونەی دی ئێن ئەی هەڵدەگیرێت لە فایلەکانیاندا تا یارمەتی ناسینەوەیان بدات لە قۆناغی دواتردا.\nبەگوێرەی عەبد: "هەڵدانەوەی ئەم گۆڕە نەناسراوانە لە دەسەڵاتی دادگا و پۆلیس و بەڕێوبەرێتی تەندروستیدایە."\nوتی هەوڵەکان بۆ دەرهێنانەوەی جەستەکان بەردەوامن و جەختیکردەوە لەسەر ئەوەی هەوڵەکە "نزیکە لە کۆتاییەوە".


کاك ئارام سدیق وا نابێت! - قەڵەم\nکاك ئارام سدیق وا نابێت!\nتاریخ ایجاد در چهارشنبه, 27 تیر 1397 14:45\nهەمیشە ئەو شیعرانە دەمێننەوە لە دەرەوەی شوێنکاتەوەن، بەو مانایەی سنووری شوێنکات کەلەپچەی دنیای شیعرەکان ناکات، تا هەر بە تازەیی بمێننەوەو ببینرێن، یەکێکیش لەو کۆتانە کە شیعر دەمرێنێت سیاسەتە.\nکاك ئارام سدیق کە زیاتر بە ڕانانی کتێبی رۆمان لە رۆژنامەی هەولێردا ناسراوە، لێگا لێگا بە پێخاوس وەناو بەرهەمەکان دەکەوێت و سەرو کلکی زۆر شیعر و چیرۆکیشی هەڵپاچیوەو دەیهەوێت بڵێت (ئەنجا لە تەیر دەچن!).\nمیللەتی کورد هێند کەسی تێگەشتووی تێدایە بەکاك ئارام بڵێ تکایە بوەستەو کەمێك بیر لە نووسینەکانت بکەوە، بەس مەگەر نووسەری زۆر بە توانا و مەوسوعی بتوانێت لە یەك کاتدا رەخنەی ئەکادیمی لە رۆمان و چیرۆك و شیعر بگرێت- چونکە سێ دنیای جودان، پاشتریش زۆر نەنگییە سەرپێی خۆدان لە دەقی قوڵ و بشڵێت ئاگاداری وردو درشتی شیعری دوای ڕاپەڕینم، وەکو قەشەکانی سەدە تاریکەکانی رۆژئاوا کلیلی مەزنی بە هەندێك شاعیر و شیعر بدات و هەندێکیش بە رەو دۆزەخی نەفرین بەڕێبکات و لە دیدی کاڵوکرچی خۆیەوە بە (توڕەهات!) ناویان بێنێت.\nئەو ئێستا دەیهەوێت کتێبێکی نەبەکامی تر بخاتە سەر خەرمانەی ڕاو بۆچوونە ناشیعرییەکانی و دنیایەك هەڵەو حوکمی نابەجێ بەسەر کاری وێژەیی هەندێك نووسەرو شاعیردا بدات، کتێبەکەشی نەك ناوی رەخنەیە بەڵکو رەتکردنەوە واتە رەفزکردن.\nپێویستە سەرەتا بزانین وتەو بنەماکانی کاری رەخنەیی و تێگەشتنی کاک ئارام بۆ شیعر چییە؟ ئەی بۆچی وەکو کاری رۆژنامەگەریی بە شێوەیەکی سەرپێی خۆی دەدات لە دنیای ئاڵۆزو پڕ بایەخی رەخنە؟\nفەلسەفەی کاک ئارام ئەم وتەیەی (حەمەی مەلا)یە کە لە ژمارە ٤ی شیعردا نووسیویەتی و کاک ئارام لە چەند جێیەکدا ئاماژەی پێداوە:\n((ئەرکی شیعری ڕاستەقینە سەرەتا خۆڕزگارکردنێتی لەو پاسیڤیزمەی وەک تانە دێت بەسەر بیناییدا و دواجار ئیشکردنێتی بە ئاڕاستەی ڕزگارکردنی سوبێکێت لە ئالودەبوونی بەو پاسیڤیزم و سستییەی ئەمڕۆ کۆی ڕەهەندەکانی ژیانی تەنیوەتەوە))\n((شاعیرە ڕاستگۆو خاوەن بەهرەکان ئەوانەن کە ڕیتم و ئیقاعی شیعرییان زایەڵەی لەرزەی عەرشی ئیمپڕاتۆرەکانە))\nهەر لە سۆنگەی ئەم وتەوەیە کاک ئارام دەربارەی کتێبە نوێکەی دەنووسێت:\n((ئەم پڕۆژە ڕەخنەییەم هەوڵێکە بۆ ڕەتکردنەوەی جۆرێک لە تێکست کە مرۆڤی پاسیڤ و ئینسانی بوودەڵە دروست دەکەن و نەک مرۆڤێک کە خاوەنی بڕوا و متمانە و ئیرادەیەکی بەهێز بێت)).\nپێویستە لێرەدا بە کاک ئارام و حەمەی مەلا بڵێین ئەو تێڕوانینە بۆ شیعر دەگەڕێتەوە بۆ قۆناغی (ڕیالیزمی شۆڕشگێڕانە) کە ئایدۆلۆژیاو شۆڕشیان دەدایە پاڵ شیعر و دەبوو رۆڵی هەبووایە وەکو چەکێکی گۆڕانکاری ڕادیکال و حیزبیی، بەڵام شیعر کە گیانی هەموو سەردەمەکانی مرۆڤ و هەموو بوارە جیاوازەکانی دنیای فیزیك و میتافیزیکە زۆر لەو پێناسە سەقەتە فراوانترە کە شیعر وەك هۆکارێکی (بژی و بڕوخێ) بەکاربهێنرێت و تەماشا بکرێت، تەنانەت زۆر لە رەخنەنووسان و شاعیرانی جیهانی رۆڵ لە شیعر دادەماڵن، بگرە ئەوانەی کاک ئارام بە شیعریان دەزانێت بەس شیعری چەپڵە و قەرەباڵغیین. پاشان کاک ئارام و کاک حەمە زۆر واقیعیتر دەبوون گەر لەسەر شاخی ئەو یۆتۆپیا هەڵخەڵەتێنە بهاتنایەتە خوارەوەو بیانزانیایە تیشکخستنە سەر پاسیفیزم کە بە داخەوە لە %٨٠ی تاکی کورد ئاوهایە، بەرجەستەکردنی لە وێنەیەکی شیعریی نایابدا داهێنانە، یان ئاماژەپیدانێکی هونەری ئەو حەقیقەتە رەنگە گۆڕانکاری بەرپا بکات، جا لەم رووەوە نموونە زۆر هەن: بۆ نموونە ئەوانەی کە بێ بەرهەمن و بە پاسیفزمی لەسەر سۆشیال دەژین لە وڵاتان ، یان ئەو هەموو پاسیفیزمە موچەخۆرەی بن دیوارو کارمەندی بێ بەهرەو بێ ئیش و تا سەدان نموونەی تر.\nمن بوومایە لە جیاتی کاک ئارام دوو ساڵ هیچم نەدەنووسی و هەوڵمدەدا دیراسەی ئەوە بکەم ئایا رەهەندو کرۆکی شیعری باش چییە، چی گوتراوە لەمبارەوە؟ بەڵگە زانستییەکان چین بۆ سەلماندن؟ بە زمانی جیاو لە سەرچاوەی جیاوە زۆر تێشووم کۆ دەکردەوە تا خۆم پڕ چەك بکردایە بە باکراوندێکی مەعریفی و ڕاکانم بە بەڵگە پشت ڕاست بکردایەتەوە، ئەوسا خوێندنەوەکانیشی پڕ بەهای ڕاماناوی دەبوون.\nبەڵکو شیعری باش زۆر بە پێچەوانەی ڕای کاک ئارام و کاک حەمەوەیە، هەمیشە ئەو شیعرانە دەمێننەوە لە دەرەوەی شوێنکاتەوەن، بەو مانایەی سنووری شوێنکات کەلەپچەی دنیای شیعرەکان ناکات، تا هەر بە تازەیی بمێننەوەو ببینرێن، یەکێکیش لەو کۆتانە کە شیعر دەمرێنێت سیاسەتە، لە کاتێکدا شیعر زوبانی ژیانە بە هەموو پێچو پەناکانیەوە، هی هەموو سەردەمەکان و هەموو مرۆڤەکان.\nلەسەرێکیشەوە گلەییش لە کاک ئارام ناکەم، چونکە لە حاڵێکدا گەر لای مرۆڤەکان نووسین وەك بژێوی ژیان بەکاربهێنرێت، هەوڵدەدرێت نووسین هروژێنەر بێت و شتی زەق و سەرپێی دەرببڕێت.\nلە جێیەکدا کاك ئارام دەفەرمێت:\n((نووسەریی پیشەیەکە مرۆڤ ئازادانە هەڵی دەبژێرێت)) جێی خۆیەتی لە کاک ئارام بپرسین ئایا نووسین بۆ کەسی داهێنەر پیشەیە؟ ئایا دەتوانێت لەسەری بژی؟ تا چەند ئەمە هاندەرە بۆ داهێنان؟\nلە کۆتاییدا وەك خاڵێکی گشتی بۆ هەمووان ئەو یادە دەهروژێنم؛ یەکێك لە نیشانەکانی نێرگزییەتی مرۆڤ حەزکردنە بە بینینی وێنەکانی خۆی بە جۆرەها شێوەو لە زۆربەی شوێنە جیاجیاکاندا، ئەمە رەنگە سەربکێشێت بۆ خودپەرستی ، لە بیرمە لە چاوپێکەوتنێکدا لە رۆڵان بارت دەپرسن تۆ بۆچی لە مێژە وێنەی تازەی خۆت بڵاوناکەیتەوە؟ ئەویش لەوەڵامدا دەڵێت سەردەمێکی زوو لەمەوپێش وێنەی خۆم بڵاوکردەوە ئیتر هەر ئەوە بەسەو من ئەو قۆناغەم تێپەڕاندووە.\nڕێزو حورمەتی زۆرم بۆ کاکە ئارام سدیق و هیوادارم ئەم بیروبۆچوونانە بە سنگێکی فراوانە تاوتوێ بکات و لەسەریان بوەستێت، دەستخۆشی بوێریی دەکەم. با هیچ لێکدانەوەیەکی هەڵەی بۆ نەکات چونکە من لە دەڤەری پشدەر دەژیم و هەرگیز کاك ئارامم نەبینیوە.


“تەنها هاوڵاتیان باجی قسەكانی سەرۆكی پارتی دەدەن” – کوردی – RojNews.News\n02/03/2020 - 6:14:17 pm\nدووشەممە, 18 سبت 2017 – 09:52\nلەبەرامبەر قسەكانی مەسعود بارزانی، سەرۆكی پارتی دیموكراتی كوردستان/عێراق، هاوڵاتیانی هەڵەبجە پێیانوایە ئەو خۆ بەزلزانینەی بارزانی دەبێتە نەهامەتییەكی تر بەسەر خەڵكەوە، دواجار دەبێت ئێمەی هاوڵاتیان باجەكەی بدەین و خۆیشی بۆی دەردەچێت.\nلەچەند ڕۆژی ڕابردودا، مەسعود بارزانی لە وتەیەكیدا ئاماژەی بەوە كرد كە ئەوان حساب بۆ قسەی هیچ وڵاتێك ناكەن و لەكاتی دیاریكراودا ڕیفراندۆم ئەنجام دەدەن، ئەوەش دوای ئەوە دێت كە هەریەكە لەوڵاتە زلهێزكانی جیهان داوای دواخستنی دەكەن.\nنەوشیروان محەمەد، یەكێك لە هاوڵاتیانی شاری هەڵەبجە بە ڕۆژنیوزی وت: یەكێك لە نەهامیتیەكانی گەلی كورد لە باشووری كوردستان، ئەوەیە كە سەركردەكان كاتێك دەگەنە دەسەڵات، خۆیان زۆر بە زل دەزانن و غرور دەیانگرێت و لەهەمان كاتیشدا بیر لە كاری پێكەوەیی و هەماهەنگی ناكەنەوە، بۆیە ئەوەی كە لە ئێستادا لە سەرۆكی پارتی چاوەڕوان دەكرێت هێنانی نەهامەیەتییەكی دیکەیە بۆ گەلەكەمان، كاتێك بە وڵاتانی زلهێز دەڵێت حسابتان بۆ ناكەین.\nئاماژەی بەوەش كرد، لە هەموو وڵاتانی دنیادا ئەو وڵاتە زلهێزانەن بڕیار لەسەر چارنووسی خەڵكی دەدەن و چییان پێ باش بێت ئەوە دەکەن، لەهەمان كاتیشدا ئەوان نایەن بەشێوی عەشایەری بڵێن ئەگەر ئەوە نەكەین وات لێدەكەین، بەڵكو ئەوان تەنها پەیام دەنێرن ئەگەر بەگوێ كران باشترە و بەگوێش نەكران دواتر كاریگەرییەكانی ئەو پەیامە دەبینرێن، بۆیە سەرۆكی پارتی هیچ باكی نییە كە خەڵك ڕووبەڕووی چ كارەساتێكی تر ببێتەوە، چونكە ئەو بۆخۆی ژیانی مسۆگەرە و دەتوانێت لە كەنارێكی ئارامدا بۆ خۆی بژی.\nكۆساڵان ئەبوبەكر، هاوڵاتییەكی تری شاری هەڵەبجە لەسەر هەمان بابەت بۆ ڕۆژنیوز ئەوەی وت: گومان لەوەدا نییە كە باجی قسەكانی سەرۆكی پارتی تەنها خەڵكی هەژار دەیدات، چونكە ئەو دەوڵەتی پارتی بانگەشەی بۆ دەكات هیچ بنەمایەكی ژێرخانی ئابوری و گەرەنتی هاوڵاتیانی تێدا دابین نەكراوە، لەكاتێكدا هیچ كەسێك نییە حەزی بە سەربەخۆی نەبێت، بەڵام نەك بەم شێوەیەی ئێستا.\nئاماژەی بەوەش كرد، وەك دەبینین كە لە ئێستادا هیچ وڵاتێك پشتگیری بۆ ئەنجامدانی ڕیفراندۆم دەرنەبڕیوە، بەڵام سەرانی پارتی و هاو ئاوازەكانی، هەر سورن لەسەر ئەنجامدانی، لەكاتێكدا نێوماڵی كورد وێران بووە بەسەر یەكدا و كەس باوەڕی بە كەس نەماوە، بۆیە لە م نێوەندەدا تەنها گەڕانەوە بۆ شەقام و وەلانانی ناكۆكییەكان و گوێگرتن بۆ وڵاتانی دنیا دەتوانێت گەلەكەمان بگەیەنێتە كەنارێكی ئارام، نەك بەم شێوەیەی ئێستا بەهۆی سیاسەتەكانی پارتییەوە چارەنووسێكی نادیار چاوەڕێمان دەكات.\nهێزە سەربازییەکانی ئێران بوونەهۆی گیان لەدەستدا کاسبارێکی کورد


له به‌غداوه باس له ناردنی دوومانگی موچه‌ی فه‌رمانبه‌ران ده‌كرێت\nHawre 17/02/2019 - 14:44 بڵاوکراوەتەوە لە هەواڵ/كوردستانی\nدوای ئه‌وه‌ی پرۆه یاسایی بودجه له رۆژنامه‌ی وه‌قایعی عێراقی بڵاو كرایه‌وه‌و چوه بواری جێبه‌جێكردن ، ئەندامێکی ئه‌نجومه‌نی نوێنه‌رانی عێراق، باس لە ناردنی پارەی دوو مانگی مووچەی فەرمانبەرانی هەرێمی کوردستان لەلایەن حکوومەتی عێراق ده‌كات و رایده‌گه‌ینێت : دەبێت بڕە پارەیەکی زۆر بۆ ئەم مەبەستە بنێردرێت.\nهۆشیار عەبدوڵا، ئەندامی لێژنەی دارایی له ئه‌نجومه‌نی نوێنه‌رانی عێراق لە لاپه‌ره‌ی تایبەتی خۆی لە تۆڕی کۆمەڵایەتیی (فەیسبووک) ئاشكرای كردوه، بە پێی یاسای ئیدارەی دارایی ژمارە( ٩٥) ی ساڵی (٢٠٠٤) ، ساڵی دارایی لە ١ی ١ەوە دەست پێ دەکات و لە ٣١ی ١٢ کۆتایی دێت، بۆیە ئێستا کە بودجەی ٢٠١٩ پەسەند کراوە، بەپێی یاسا، دەبێ عێراق لە مانگی یەکەوە بەشە بودجەی هەرێمی کوردستان بنێرێت، واتە جیاوازیی نێوان ٣١٧ ملیارەکە لەگەڵ پشکی هەرێمی کوردستان بەپێی یاسای بودجەی ٢٠١٩ بۆ مانگەکانی یەک و دوو بنێرێت.\nئه‌ندامه‌كه‌ی لیژنه‌ی دارایی ئه‌وه‌شی ئاشكرا كردوه، ئەگەر هەرێمی کوردستان نەوتەکەشی ڕادەستی کۆمپانیای بە بازاڕکردنی نەوتی عێراق نەکات، ئەوا دەبێ حکوومەتی عێراق مانگانە لە سەرووی ٥٠٠ ملیار دینار بۆ هەرێمی کوردستان بنێرێت، بەڵام لە مانگەکانی ١ و ٢دا تەنیا ٣١٧ ملیاری ڕەوانە کردووە، بۆیە ”دەبێ سەرووی ٤٠٠ ملیار دیناری دیکە بنێردرێت، وه ناردنی ئەو بڕە پارەیە، پاش ڕەزامەندیی سەرۆک وەزیرانی عێراق، ئەرکی وەزیری دارایی عێراقە.\nقەبارەی گەندەڵی لە هەرێم زیاترە لە ٤۲۳ ملیار دینار


که‌رکوکی ده‌ڵێت به‌ڕێزان بارزانی و تاڵه‌بانی هه‌ر ڕێکه‌وتنێک له‌سه‌ر پۆستی سه‌رۆکی حکومه‌تی هه‌رێم بکه‌ن ئێمه له‌گه‌ڵیانین\nی مانگی ده ١٠, ٢٠١١\nسه‌رۆکی په‌رله‌مانی هه‌رێمی کوردستانی عێراق سه‌ردانی چه‌ند وڵاتیکی کردووه و له نێویاندا وڵاته یه‌کگرتووه‌کان و چه‌ند کۆڕ و کۆبوونه‌وه‌یه‌کی سازداوه و چاوی به هه‌ندێک له کاربه‌ده‌ستانی ئه‌مه‌ریکایی و ئه‌ندامانی کۆنگرس که‌وتووه.\nدکتۆر که‌مال که‌رکوکی سه‌رۆکی په‌رله‌مانی هه‌رێمی کوردستانی عێراق له کۆتایی سه‌ردانه‌که‌ی بۆ ئه‌مه‌ریکا له وتووێژێکدا له‌گه‌ڵ هاوکارمان حه‌یده‌ر که‌ریم باسی له ئامانجی سه‌ردانه‌که‌ی و کۆبوونه‌وه‌کانی کرد به تایبه‌تی له‌گه‌ڵ ئه‌ندامانی کۆنگرسی ویلایه‌ته‌کان و که‌سایه‌تیـیه ئه‌مه‌ریکاییه‌کان. هه‌ر له میانه‌ی وتووێژه‌که‌یدا سه‌باره‌ت به ڕه‌خنه‌کانی هه‌ندێک له ئه‌ندامانی په‌رله‌مانی هه‌رێمی کوردستان له‌مه‌ڕ دیارکردنی خه‌رجی سه‌ردانه‌که‌ی بۆ ده‌ره‌وه‌ی وڵات، سه‌رۆکی په‌رله‌مان که‌رکوکی گوتی له په‌رله‌مانی هه‌رێمی کوردستان ڕێگایه‌کی تایبه‌ت هه‌یه بۆ خه‌رجی و سسته‌می دارایی خۆمان هه‌یه چاودێری دارایی هه‌یه و ئه‌و ڕێگا قانونییه‌ی که له په‌رله‌مانی کوردستانه ، ئێمه سه‌د له سه‌د له‌سه‌ر ئه‌و کاره ده‌ڕۆین. جا بیان وتووبایه یانیش نه‌یان وتووبایه ئێمه به‌پێی قانون کار ده‌که‌ین و ئێمه به پێی عاتیفه و به‌پێی ئه‌وه‌ی نه‌ک هه‌ر شتی باش خراپ بکه‌ی ناجووڵێنه‌وه و ئیمه سسته‌مێکی قانونیمان هه‌یه و به‌پێی ئه‌وه کارده‌که‌ین.\nدکتۆر که‌مال که‌رکوکی سه‌رۆکی په‌رله‌مانی هه‌رێم سه‌باره‌ت به لێکدابه‌وه‌کان له باره‌ی پۆستی سه‌روک وه‌زیری حکومه‌تی هه‌رێمی کوردستان گوتی به‌پێی ئه‌و ڕێکه‌وتنه ستراتیژیه‌ی که ئێستا له نێوان پارتی و یه‌کێتیدا هه‌یه، ئێمه ئه‌و موسه‌له‌یه‌مان داوه‌ته ده‌ست سه‌رۆکی هه‌رێمی کوردستان به‌ڕێز مه‌سعود بارزانی که‌وا به‌ڕێزیان له‌گه‌ڵ به‌ڕێز مام جه‌لال له‌سه‌ر چی ڕێکه‌وتنیان کرد ئێمه جێبه‌جێ فه‌رمانه‌که‌ی ده‌که‌ین.\nده‌توانن له ڕێی کلیککردنی ئه‌و فایله ده‌نگیه‌ی سه‌روه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 11:02 خوله‌که.


به‌بۆنه‌ى به‌خشینى خه‌ڵاتى نۆبڵى ئاشتییه‌وه به خاتوو نادیا موراد، به‌ڕێز نێچیرڤان بارزانى له په‌یامێكدا پیرۆزبایى لێكرد، ئه‌مه ده‌قه‌كه‌یه‌تى:\nبه‌بۆنه‌ى به‌ده‌ستهێنانى خه‌ڵاتى نۆبڵى ئاشتییه‌وه، پڕ به دڵ پیرۆزبایى له خاتوو نادیا موراد ده‌كه‌ین. هه‌ر وه‌ك چۆن هه‌میشه كار و چالاكییه‌كانى، مایه‌ى شانازى و خۆشحاڵیى ئێمه بوون، پێدانى خه‌ڵاتى نۆبڵى ئاشتیش به خاتوو نادیا مایه‌ى شانازى و خۆشحاڵیى ئێمه و هه‌موو خه‌ڵكى كوردستانه.\nهیوادارین ئه‌م خه‌ڵاته هه‌ندێ دڵنه‌واییى خاتوو نادیا بداته‌وه له‌و هه‌موو ئازار و مه‌ینه‌تیانه‌ى به‌سه‌ر خۆى و خانه‌واده‌كه‌یدا هاتووه، هه‌روه‌ها دڵنه‌واییى خوشك و برایانى ئێزدى بداته‌وه له‌و كاره‌ساته‌ى به‌سه‌ریاندا هات، چونكه ئه‌م خه‌ڵاته ته‌نیا بۆ تاقه كه‌سێك نییه، به‌ڵكوو بۆ خۆڕاگرى و قوربانییه‌كانى ئێزدییان و ته‌واوى گه‌لى كوردستانه.\nخاتوو نادیا موراد كه سیمبولى قوربانییه‌كانى ئێزدییان و ڕووبه‌ڕووبوونه‌وه‌ى تیرۆر و هه‌ڵگرى په‌یامى ئاشتى و مرۆڤایه‌تییه له جیهاندا، هه‌میشه له كار و چالاكییه مرۆییه‌كانیدا پشتگیریى ته‌واوى ئێمه‌ى هه‌بووه و ده‌بێت. هیواى سه‌ركه‌وتنى بۆ ده‌خوازین و دووباره پیرۆزبایى لێده‌كه‌ین.\nسه‌رۆك وه‌ه‌زیرانى هه‌رێمى كوردستان


23:28 - 20 پووشپەڕ 2713\nكارەساتی شەهیدکردنی گەورە پیاو و رێبەری كوردستان و نیشتمانەكەم زۆر لەوە جەرگ برتر و بەژانترە كە زمان باسی بكا و قەڵەم بینووسێ، ئازاری نەبوونی تۆ ئەی سەرداری سەردارەکان ئازارێكی بێ كۆتایی و برینێكی سارێژ نەبوویە... ئەی جەنگاوەری ئازادی كە لەو كارەساتە هەژێنەرەدا گیانت بەخشی، باش بزانە كە جگەر گۆشە و رۆڵەكانت هەموو رۆژێ بە ئازارەوە دەمرن و زیندوو دەبنەوە.\nئەی جەنگاوەری ئازادی جەستەی پڕ لەبرین و زامی تۆ ساڵانێكە بۆتە تەزوویەكی تەزیوی قورگی نیشتمانەكەم، 24 ساڵ لەمەوبەر و لەسەرەتای وەرزی هاویندا، ئەو كاتەی پێشمەرگە و وەفادارەكانت لەدوندی سەربەرزی دوژمن تەزێنی قەندیل سەرەڕای هەموو مەینەتییەكانی ژیانیان و چێشتنی هەموو ئازارێكی پێناسە نەكراو، بەڵام بە ورە و وزە و هیوا بە دوارۆژی كوردستان لەسەنگەردا بوون، تۆ بیرت لەحەماسە و داستانێكی پڕ لەتراژیدیا بەڵام هیوا بەخش دەكردەوە، ئەو كاتەی پێشمەرگەكانت سەرقاڵی خۆڵقاندنی حەماسە و ئاگردانی ویژدانی بێ‌ویژدانەكان بوون و هەوڵیان بۆ تۆمار كردنی مێژوو و هەڵدانەوەی لاپەڕەیەكی زێڕینی دیكەی خەبات لەپێناو ژیاندا دەدا، لەچركە سات و چاو تروكاندنێكدا، شیرازە و ریسا و یاسای هەموو شتە چێنراوەكان پچڕا و كوردستان و كوردستانییەكان روبەڕووی كارەساتێكی هەژێنەر و مرۆیی بوونەوە، كە بۆ هەمیشە لەبیر ناچێتەوە.\nئەی مامۆستای دێمۆكراسی و ئەندازیاری سیاسەتی جیهانی و پشتیوانی بێ‌پشتیوانەكان ئەو ساتانەی كە دەنگی حەقخوازنە و راست بێژانەی تۆ بە ئاگری چەك و بۆنی ناخۆشی باڕووت بێدەنگ كرا، ئەو كاتە بوو كە زەردە خەنەی سەر لێوەكان مردن و تارمایی شەوە زەنگێكی بێ‌كۆتایی باڵی بەسەر قەندیل و كوردستاندا كێشا و هەنیسكە هەنیسك و گریانی كۆرپەلەكان كش و مات كران. ئەی دكتوری زانا و رووگەشی كورد یاد و ناوی تۆ هیچكات لەیاد و بیرەوەری و دڵی خەڵكی كوردستاندا ناسڕێتەوە.\nئەی دكتوری بێ‌دەرەتانەكان ئەو كاتەی كە دونیا دەیوت بۆچی دەبێ شەر بكەین؟ تۆ بە قەڵەمی شۆڕشگێڕی فێرت كردین و بۆت نووسین بۆ چی دەبی شەڕ نەكەین و فێرت كردین كە ئێمە پارتیزانین و لەهەر شوێنێك نادادپەروەری هەبێ پارتیزانیش دەبێ هەبێ، مامۆستای گەورە ئەو كاتانەی كە سەهۆڵ بەندانی ئەندێشە باڵی بەسەر دونیادا كێشابوو تۆ ویستت ئەو سەهۆڵ بەندانە بتوێنیتەوە و بەهاری پڕ لەخۆشی بۆ كوردستان بە ئەرمەغان بێنی.\nئەی قاسملووی رێبەر و شۆڕشگێڕ ئەو كاتەی كە كوردستان دەیویست تەزووی ساردی زستان لە جەستەی فرێ‌بدات، هەورێكی رەشی چڵكن، لەناوەختا و لەهاویندا ئاسمانی گەشی كوردستانەكەم و دڵی ساماڵ و روونی پارتیزانەكانی شێواند و چاوە پڕ لەحەز و گەشبینەكانی، رەشبین كرد و فرمێسكی حەسرەتی بە كوردستان هەڵوەراند.\nشایەت تەنیا دایكێك بزانێت، كاتێك رۆڵەكەی لەپێش هەڵدەگرن و دیدار ئاخری لەگەڵ دەكات، چ ژانێك د‌ەڕژێتە دڵێیەوە، تۆ بڵێی ئەی ئەگەر باوكی شۆڕشگێڕانیان لێ‌دەستێنن، بڵێی چ ئازار و ژانێك سەرتاپای رۆڵەكانی بگرێتەوە، بەڵام ئەی رێبەری گەورە و دوور ئەندێش ودڵ پڕ هیوا، منداڵەكانی 24 ساڵ لەمەوبەر ئێستا لاوانی پڕ لە هەست و نیشتمانپەروەری كوردستانن و ئەو منداڵانەی كە 24 ساڵ لەمەوبەر تۆ لەپێناو خۆشگوزەرانی و خزمەتگوزەرانیاندا خوێنت كردە گەشەی بیر و هزری ئەوان ئێستا بۆ خۆیان پێ‌گەیشتوون و سروودی ئەی رەقیب و دروشمی قاسملوو قاسملوو رێگا و رێبازەكەت درێژەی هەیە دەنووسن و دەڵێنەوە.\nخەڵكی كوردستان هەمیشە ئەو بیرەوەرییە تاڵەی لەبیرە كە لەرۆژێكی گەرمی هاویندا كە وەكوو هەمیشە گوێیان بۆ رادیۆ خنجیلانەكەی دەنگی كوردستانی ئێران راگرتبوو لەناكاو دەنگێگی ئاشنا بەڵام جیاواز لە رۆژان و هەواڵێكی تایبەت بەڵام پڕ لەتاسە و دڵتەزێن، ئاواییەكانی كڕومات، تریفەی‌كزی چرای ماڵەكانی كوژاندەوە، تاریكستان كێوەكانی داپۆشی، تۆ بڵێی چی بێت؟ بنكەی شۆشگێڕانیش بێدەنگ! دەنگی غەمباری شێربەگیش كز و رادیۆش هێشتاكە هیچی نەوتووە! لەناكاو هەواڵی شەهید كرانی گەورە رێبەری كوردستانەكەم بەدەستی هەوەسی گڵاوی جەلادەكان و تێنووی خوێنی تۆ، هەموو تەپەتەپی لێدانی دڵەكانی كرد بە رۆژی ماتەمینی و رێبوارانی تۆ هەزار جار مردن و زیندوو بوونەوە.\nهەر چەندە كوردستان و هەموو دڵ بە خەمانی ئەو كات لەو ساتەوە هەتاكوو ئێستاش حەسرەت لەحەزەكانیان دەبارێ‌و لەخەمی نەبوونی تۆدا بە دەنگێكی هەناسە گیراو بە ئەسپایی دەڵێن خۆزگە لەدەست نەچووبای بەڵام هەموو ساڵێك لە رۆژی لەدەست چوونی تۆ ئەی مامۆستای ئەخلاق و مرۆڤایەتی بە تینتر، بە گۆڕتر و شۆڕشگێڕانەتر لەو كاتە، یادی تۆ بەرز و پیرۆز رادەگرن و خۆیان بە قوتابیی قوتابخانە دێمۆكراسییەكەی تۆ دەزانن وهەتا ئێستاش هەناسەی هەموو هەناسەسواران بۆ ساتێك ئارام نەبۆتەوە.\nدكتورەكەم لەساڵیادی لەدەست چوونی تۆدا هەموو كوچە و كۆڵانی شارەكانی كوردستان، بست بە بستی چیا و بن دار و پێدەشتە سەر سەوزەكان و سەرچاوەی كانیاوەكان، لەلایەن تامەزرۆیانی ئازادییەوە بە یاد و ناوی تۆ ئەی جەنگاوەری ئازادی رازێنراوەتەوە.\nناوەڕۆکی ئەم بابەتە را و تێبینی نووسەرە و ماڵپەڕی کوردستان میدیا لێی بەرپرسیار نیە\nنەورۆزانە – بەشی دووهەم\n23:24 - 2 خاکەلێوه 2719\nهەواڵەکانی ناوەندی هەواڵی تیشک، هەینی ٢ی خاکەلێوەی ١٣٩٨\n22:47 - 2 خاکەلێوه 2719\n17:18 - 2 خاکەلێوه 2719\nژن لە ڕوانگەی شەھید دوکتور قاسملووەوە


سەرۆك كۆمار دڵنیایی لە دۆخی تەندروستی عەلی سیستانی دەدات – تۆڕی میدیایی خەڵک\n2020/01/16 - 7:15 PM\nسەرۆك كۆماری عیراق ڕایدەگەیەنێت ، بەووردی و لە نزیكەوە چاودێری دۆخی تەندروستی مەرجەعیەتی باڵا سەماحەتی سەید عەلی سیستانی-مان دەكەین و سوپاسگوزاری خوداین، كە تەندروستیان جێگیرە و نەشتەرگەرییەكە بەسەركەوتووی كۆتایی هاتووە، دەشڵێت،”دەست بەرز دەكەینەوە لە پەروەردگار دەپاڕێینەوە كە بتان پارێزێت”.\nنوسینگەی ڕاگەیاندنی سەرۆكۆماری عیراق لە ڕاگەیەنراوێكدا بڵاویكردەوە ، د. بەرهەم ساڵح ئەمڕۆ پێنج شەممە 16-1-2020 بروسكەیەكی ئاڕاستەی مەرجەعی باڵا سەماحەتی سەید عەلی سیستانی كرد بۆ ئەوەی لە دۆخی تەندروستی سەماحەتیان بپرسێت دوای ئەوەی باری تەندروستی تێكچوو.\nلەڕاگەیەنراوەكەدا هاتووە، ئێمە سوپاسگوزاری خوداین، كە تەندروستی سەمەحەتتان جێگیرەو نەشتەرگەرییەكە بەسەركەوتووی كۆتایی هاتووە، بۆیە دەست بەرز دەكەین و لە پەروەردگار دەپاڕێینەوە، كە بتان پارێزێت لە هەموو بەڵا و ناخۆشییەك بە دوورتان بخات و وەك سەرمایەیەكی گەورە بۆ عیراق و گەلی موسڵمان بتان هێلێت.\nسەماحەتی مەرجەعی باڵا سەید عەلی حسێنی سیستانی\nهەر لەسەرەتای بیستنی هەواڵی تێكچونی باری تەندروستی سەماحەتی پیرۆزتان، بەووردی و لە نزیكەوە چاودێریمان كردو ئێمە سوپاسگوزاری خوداین، كە تەندروستی سەمەحەتتان جێگیرەو نەشتەرگەرییەكە بەسەركەوتووی كۆتایی هاتووە، داوا لە پەروەردگاری مەزن دەكەین تەندروستیتان ساغ و سەلامەت بێت و خێر و نیعەمەتی بەڕێزتان بەسەر عێراق و گەلەكەیدا ببارێنێت لەگەڵ ئەو شیفایەی كە بەخشی بە بەڕێزتان.\nسڵاو سەلامی پەروەردگارتان لێبێت\nئایەتوڵا عەلی سیستانیسەرۆك كۆماری عیراقعەلی سیستانی


لیژنە هاوبەشەكانی چاوێكی كراوەن بۆ خزمەتی شاری سلێمانی\nبەمەبەستی رێگری كردن لە فرۆشتنی كاڵاوشمەكی خراپ و ماوە بەسەرچوو لە مانگی رەمەزان، لیژنە هاوبەشەكانی قائیمقامەیەتی سلێمانی سەردان و پشكنینەكانیان بۆ بازار و شوێنەگشتیەكان زیاتر بوە و لیژنەیەكی تایبەت بەمانگی رەمەزان-یشیان پێكهێناوە.\nلیژنەی مانگی رەمەزان\nگۆران قادر، سەرۆكی لیژنە هاوبەشەكانی قائیمقامیەتی سلێمانی رایگەیاند؛ لە مانگی رەمەزانی پیرۆزدا سەردان و پشكنین بۆ بازاڕ و شوێنە گشتیەكان لە بەرەبەیانی زووەوە تا درەنگانێكی شەو بەهەماهەنگی لەگەڵ ئاسایشی ئابوری و چاودێری بازرگانی و دەزگا خزمەتگوزاریەكانی تری حكومەت زیادی كردوە، توانیومانە تارادەیەكی زۆر باش كۆنترۆڵی بازار بكەین، لە هەر شوێنێك سەرپێچی كرابێت راستەوخۆ لیژنەكان روبەروی یاسایان كردونەتەوە.\nووتی؛ لەبەر پیرۆزی مانگی رەمەزان بەفەرمانی قائیمقامی سلێمانی لیژنەیەكی تایبەتی بە مانگی رەمەزانی پیرۆز پێكهێناوە كە رێگری لە فرۆشتنی خواردنەوە مەستیەكان لەسەر شەقامەكان دەكات، وتیشی؛ لە چەند رۆژی رابردودا لیژنەی مانگی رەمەزان دەستیان بەسەر بڕێكی زۆر خواردنەوە دەستی بەسەردا گرتووە.\nگرنگی زیاتر بە لایەنی تەندروستی دەدرێت\nچاودێری كردنی لایەنی تەندروستی دوكان و بازاڕ و شوێنە گشتیەكان بەتایبەت ئەو شوێنانەی خواردن و خواردنەوانەیان لەمانگی رەمەزاندا پێشكەش دەكەن، یەكێك لە ئەركە سەرەكیەكانی لیژنە هاوبەشەكانی قائیمقامیەت كە نوێنەرەكانی تەندروستی بەپێی پسپۆڕیان پشكنین بۆ ئەو كاڵاو شمەكان دەكەن بەهاوڵاتیان دەفرۆشرێت.\nئازاد نەبی، نوێنەری بەڕێوەبەرایەتی تەندروستی سلێمانی لە لیژنە هاوبەشەكان ووتی؛ مانگی رەمەزانی پیرۆزدا هاوڵاتیان و رۆژوەوان ئارەزوی خواردنی خۆش و سفرەی بەربانگی رازاوە دەكات، بۆیە لەڕوی تەندروستیەوە لیژنەكان بەدواداچون و پشكنیەكانیان لەسەر ئەو خواردن و خواردنەوانە چڕكردۆتەوە لەمانگی رەمەزاندا خواستی زیاتری لەسەرە.\nرونیكردەوە؛ پێویستە دوكاندار و بازرگانەكان پابەندی رێنماییە تەندروستیەكان بن و ئەو خواردن و خواردنەوانەی بەهاوڵاتیانی دەفرۆشن شێوازی دروستكردن و عەمباركردنیان بەپێی مەرجەكانی تەندروستی بێت بۆئەوەی شیاوی خواردن و بەكارهێنان بێت.\nووتیشی؛ لە مانگی رەمەزانی پیرۆزدا، هەر دوكان و بازرگان و شوێنێك پابەندی مەرجەكانی تەندروستی نەبێت بەشێوەیەك روبەروی یاسا دەكرێتەوە جارێكی تر دوبارەی نەكاتەوە، بۆیە هەموو ئەو خواردنانە پێویستە لایەنی تەندروستی پارێزراوبێت.\nیەكێكی تر لە ئەركی لیژنە هاوبەشەكان، چاودێری نرخ و كوالێتی كاڵاوشمەكەكانە، بەشێك لە بازرگان و دوكاندارەكان مانگی رەمەزان بە دەرفەتێكی باش بۆ گرانكردنی نرخەكانیان دەزانن، لیژنە هاوبەشەكان لەرێی نوێنەرەكانی بەڕێوەبەرایەتی چاودێری بازرگانی رێگری لە بەرزكردنەوەی نرخ دەكات.\nدیار جەمال، نوێنەری چاودێری بازرگانی سلێمانی رایگەیاند؛نرخی مانگەكانی (1،2،3،4) كراوە بەبنەمای دیاریكردنی نرخ لە مانگی رەمەزانی پیرۆزدا، نرخەكانی هەریەك لە خواردەمەنیەكان وشەكە و گۆشت و چەرەسات و شیرینی و كاڵاو شمەكەكانی تر لەو مانگانەی پێشودا چۆن بوە، پێویستە لە مانگی رەمەزانیشدا هەمان نرخی بێت.\nووتی؛ لیژنە هاوبەشەكانی قائیمقامیەتی سلێمانی بەردەوام بەدواداچون بۆ نرخی ئەو كاڵاوشمەكانە دەكەن هەر دوكان و فرۆشیارێك مانگی رەمەزان بۆ بەرزكردنەوەی نرخی كاڵاوشمەكەكانی بەكاربهێنێت لەلایەن لیژنەكانەوە روبەروی یاسا دەكرێتەوە.\nووتیشی؛ هەر دوكان و بازرگانێك زانیاری سەركاڵاوشمەكەكان بگۆڕێت، دەستكاری لیبڵەكانیان بكات و ناوی كاڵایەك بگۆڕێت بۆ كاڵایەكی تری بەناوبانگ، فێڵی بازرگانیە و لە دادگا پەڕاوی یاسایی بۆ دەكرێتەوە.\nراگه‌یاندنی قائیمقامه‌یتی سلێمانی\n1476 جار خوێندراوه‌ته‌وه\nكارگەی جگەرەی سلێمانی دەكرێتە ناوەندێكی گەورەی رۆشنبیری...


دەردێك لەخوێنەری كورد\nلەگەڵ ئەوەم هەمووجۆرە كتێبێك بخوێندرێتەوە، سەردەمی سانسۆر نەماوە، به‌ڵام وەك ڕێگا كورتكردنەوە، زۆربەی ئەو زانیاریانەی لای زاناو فەیلەسوفەكان باسكراوە ئێستا گۆڕانكاری بەسەرهاتوە، ڕاست نین، نەوەك خوێنەری كورد وابزانێ ئەوەی هركلیت‌و ئەرستۆو شیشرۆن تادەگاتە فیۆرباخ‌و داروین‌و نیتچەو ئەنجلس‌و ماركس وتویانە ڕاست‌و دروستن، نەخێر..\nئەو زانیاریانەی ئەوانە لەئێستادا مەگەر بەكەلكی (مێژوی فه‌لسفە)بێت، ئەگینا لەژێر زانستی نوێ چی لەسەرچی نەماوە، بەتایبەتی نەزەریەی تەتەور.. ئەو نەزەریە باوی هەبوو لەسەردەمی بیرۆكەی (گەردوونێكی ئەزەلی‌و ئەبەدی) به‌ڵام ئێستا نەزەریەی (تەقینەوە گەورەكە)جێی گرتەوە، بوار بەگەشەسەندن‌و سودفە نەماوە، بۆیە ئەو چەمك‌و مەفاهیمانە هەموی گۆڕاون، هەر بەنمونە تیۆریەكانی گەشەو سەرهەڵدانی ئایین‌و كۆمەڵگە گوایە قۆناغی بۆ دانراوە، هەندێكی هەڵدەبژێرین:\n• ئۆگست كۆنت: لاهوتی- میتافیزیكی- زانست\n• فریزەر: جادوو- ئایین- زانست\n• ماركسیەت: كۆمۆنی سەرەتایی- بەندایەتی ـ دەرەبەگی - سەرمایەداری- سۆشیالیستی - شیوعیەت.\n• تەتەوریەكان: دڕندانەیەتی- خێڵەكی- ئیمبراتۆریەتی- پادشایەتی- كۆماری.\nئەوانە هەڵە دەرچوون، بەهەمانشێوە ئەو ڕایانەی زاناو فەیلەسوفان هەڵە دەرچوو، لەوانەی پەیوەندیدارن بەبابەتەكەمان: هیگڵ دەڵێ: پەیامە جیاجیاكانی پێغه‌مبەران گوزارشتە لەبۆچوونی جیا (سەرچاوە: ماركسیه القرن العشرین ص153)... فیۆرباخ دەڵێت: یەكەم دیاردەی ئاینی مانگ پەرستی بوو( فیورباخ - اصل الدین ص42 )، دوای وتیان سەرەتا ئاینەكان فرە خوایی بوو ئینجا بوە یەك خوایی تەنانەت جۆرج حەنا وتی: ئاینی یەهودی یەكەم ئایین بوە بویتە یەك خوا پەرستی، هەتا نوسەرە عەرەبەكانیش لەوانە: (د رأفت عمارى – العجب الازلى (بحپ عن الله مبنى على العهدالقدیم) گ1 1990م ص3) هەروەها (الموسوعه العربیه - البرت الریحانى وفریق من الاساتژه، دار الریحانى /بیروت گ1 1955م ص85) دەڵێن یەكەم ئاینی یەك خوا پەرستی لەیەهودیەت هاتوە، هەرچی توینبیە دەڵێت: زەردەشتی یەكەم ئاینی تەوحیدی بوە (ارنولد توینبى-تاریخ البشریه ج1ص229و ص359-360)..... دوای دەركەوت شانبەشانی ئاینی فرە خوایی ئاینی یەكخوایی (تەوحید) هەر هەبوە، بۆیە هەندێ لەزانایان مێژوی یەك خواییان دوورخستەوە بۆ قووڵایی مێژوو، لەوانە ماسپیرۆ لە(تاریخ شعوب الشرقیه القدیمه) دەڵێت میسریە هەرە كۆنەكان هەر یەكخواییان هەبوە، هەرچی سەلامە موسایە ناچار وتویەتی: مێژوی یەكخوایی دەگەڕێتەوە بۆ میلەتی هوكسۆس لە 16سەدە (پ ز) (سلامه موسى –نڤریه التگور واصل الانسان –كلمات العربیه للنشر/مصر گ3 ص203)، هەندێكی تر دەڵێن یەكەم ئاینی تاكخوایی لەزەمانی مرۆڤی نیاندرتال 100000 پێش ئێستا هەبوە (خزعل الماجدى –ادیان ومعتقدات ماقبل التاریخ، دار الشروق/عمان گ1 1997م ص 36). به‌ڵام ولیام شمیدو زۆری تر وتیان ئاین لەگەڵ مرۆڤ هەر هەبوە، ئاینی یەكخواییش هەر هەبوە شانبەشانی ئاینی فرە خوایی‌و جادوو مانگپەرستی‌و ڕۆژپەرستی، لەكۆنەوەش پلۆتارخ وتبوی: دەشێت میلەتی بێشارستانی‌و بێخانوو بەر هەبووبێ، به‌ڵام هەرگیز میلەتی بێپەرستگا لەمێژوو نەبوە.\nلەوەتەی مرۆڤ هەیە سیحریش هەبوەو ئاینیش هەبوە، لەوەتەی مرۆڤ هەبوە ئاینی تەوحید هەبوەو شانبەشانی ئەویش مرۆڤ پەرستی‌و ئیمپراتۆر پەرستی‌و سروشت‌و ئاژەڵپەرستی هەر هەبوە، ئێستاش لەجیهان‌و كوردستانی خۆشمان خواپەرستی هەیە شان بەشانی ماڵپەرستی‌و پۆستپەرستی‌و سەرۆك پەرستی، ئەوەم لا گرنگبوو خوێنەری كورد بەهەڵەدا نەچێت لەخوێندنەوەی كتێب.


نوێنه‌ری ئه‌مریكا له نه‌ته‌وه یه‌كگرتووه‌كان ئه‌و راپۆرتانه‌ی ره‌تكرده‌وه كه گوایا ئه‌مریكا رێگریی كردبێت له به‌یاننامه‌یه‌كی كۆده‌نگیی ئه‌نجومه‌نی ئاسایشی نه‌ته‌وه یه‌كگرتووه‌كان ده‌رباره‌ی توركیا له كۆبوونه‌وه‌یه‌كی داخراودا هه‌فته‌ی رابردوو.\nنوێنه‌ره‌كه له هه‌ژماری فه‌رمیی خۆی له تویته‌ر پێنجشه‌ممه (10 تشرینی یه‌كه‌م) وتی هه‌ر ئاماژه‌یه‌ك به‌وه‌ی ئه‌مریكا رێگریی كردبێت له به‌یاننامه‌ی كۆده‌نگی "به‌ته‌واوی ساخته‌یه".\nئه‌نجومه‌نی ئاسایش كه له 15 ئه‌ندام پێكهاتووه، له‌سه‌ر داوای پێنج وڵاته ئه‌وروپییه‌كه، به‌ریتانیا، فه‌ره‌نسا، ئه‌ڵمانیا، به‌لجیكا و پۆڵه‌ندا، كۆبووه‌وه. له به‌یاننامه‌یه‌كی هاوبه‌شدا، وڵاته ئه‌وروپییه‌كان داوایان له توركیا كرد ئۆپه‌راسیۆنه سه‌ربازییه‌كه‌ی بوه‌ستنێت.\nئاژانسی فرانس پرێس رایگه‌یاند كه توركیا 9 تشرینی یه‌كه‌م هێرشێكی بۆسه‌ر هێزه كوردییه‌كانی باكوری سوریا ده‌ستپێكرد، كه له‌قه‌ڵه‌میدان به "تیرۆریست"ی په‌یوه‌ندیدار به یاخییه‌كانی توركیاوه.\nهێرشه‌كه دوای ئه‌وه دێت كه واشنتۆن بڕیاری كشانه‌وه‌ی هێزه‌كانی ئه‌مریكای دا له ناوچه سنووریه‌كانی نێوان توركیا و سوریا.\nنوێنه‌ری ئه‌مریكا له نه‌ته‌وه یه‌كگرتووه‌كان رایگه‌یاند: "له كاتێكدا سه‌رۆك تره‌مپ زۆر به‌ڕوونی رایگه‌یاندووه ئه‌مه‌ریكا پشتیوانی ناكات له بڕیاره‌كه‌ی توركیا بۆ ئه‌نجامدانی په‌لاماری سه‌ربازی بۆسه‌ر باكوری خۆرهه‌ڵاتی سوریا."\nنوێنه‌ره‌كه وتی توركیا ئێستا به‌رپرسیاره و شكستهێنانیشی له‌وه‌ی به‌پێی یاساكان مامه‌ڵه بكات، دانیشتوانی مه‌ده‌نی بپارێزێت و گه‌ره‌نتیبدات له‌وه‌ی داعش دروستنابێته‌وه "ئاكامی ده‌بێت".\nپلانی ناوچه ئه‌مینه‌كان له سوریا به گه‌شبینییه‌كی وریاوە پێشوازیده‌كرێت


كووتایى كووماره‌یل پاشایه‌تى عه‌ره‌بى ها له‌سه‌ره‌تاى ڕى\nیه‌كیگ له دكتاتۆره‌یل ڕمانن، رژیم تونسى ته‌نیا رژیمیگ نیه له‌ناونى رژیمه‌یل ده‌سڵاتدار له ده‌وڵه‌ته‌یل عره‌بى ك به‌سیاسه حوكمه‌وه، به‌ڵكوو ده‌وڵه‌ته‌یل عه‌ره‌بى گیرهاتنه وه‌ده‌س فه‌رمانڕه‌وایه‌یل كووماریه‌وه ك جویر پاشایه‌یل تاڵانچى و ده‌سگرتنه‌سه بان داهات ده‌وڵه‌ت و ڕه‌نجخوه‌رن له‌وه‌ر خاتر وه‌رده‌وامى ته‌خت ده‌سڵات، ئه‌ویش وه بته‌وكردن ده‌زگایه‌یل هه‌واڵگرى و ئاسایش له‌ناوبردن ئه‌را ئه‌وه‌ك هه‌ر ده‌نگیگ ڕوى ه‌ڕویان بووگه‌وه كپیه‌و بكه‌ن و ئه‌و باقیه‌گه‌یشى له بانكه‌یل جه‌هانى بشارنه‌وه بى ئه‌وه‌ك وژدان بارنه كار.\nوه‌رجه چه‌ن ساڵیگ عراقیه‌یل قورتار بوین له‌ده‌س گه‌وراترین دكتاتۆر له جه‌هان، ئه‌ویش دویاى ئه‌وه‌ك زیاتر له 35 ساڵ له‌بان دڵیان بوى له ده‌وڵه‌تیگ ریمه‌گه‌ى كوومارى بوى و بایه‌س بوى ماوه‌ى حوكمڕانى له‌تى دیاریكریاگ بویاتاگ و ئه‌وه‌نه دریژه نه‌كیشیاتاگ.\nشووڕش تونسیش نیه‌وگه دویا شووڕش، ئه‌گه‌ر هیمان ئه‌قڵیه‌ت نه‌خوه‌ش سیاسى ده‌سگرتنه‌سه حوكمه‌وه، له‌وه‌ر ئه‌وه‌ك دویاى ڕمانن رژیم پاشایه‌تى دویر نیه واى گویڕیان هه‌ڵكه‌یگ و ڕوى بكه‌یگه ئه‌و رژیمه‌یل بوو گه‌نیاگه ك ساڵه‌یل دویر و دریژیگه واز له‌ته‌خت ده‌سڵات نیارن، جویر ئه‌و سه‌رۆكه‌یل پاشایه‌تیه ك گشت خوه‌شه‌ویسى و خه‌یاڵیان كه‌فته‌سه لاى مقه‌یه‌تیكردن ته‌خت سه‌رۆكایه‌تى و ته‌نانه‌ت دویاى مردنیانیش وڵاته‌یلیان ئاڵشت بووگ ئه‌را رژیم جینشینى وه‌گووره‌ى ئاماده‌كردن كوڕه‌یلیان له‌وه‌ر خاتر وه‌رگتن ده‌سڵات جویر ئه‌وه‌ك كه‌سایه‌تیه‌یلیگ له‌وڵاته‌یلیان نه‌وگ شایسته‌ى شه‌ره‌ف وه‌رپرسیاریه‌تى یا وه‌ڕیه‌وبردن وڵات بووگ. ئه‌ڵڵاجه‌وى ها له‌ورا ك یه‌كیگ له سه‌رۆكه‌یل عه‌ره‌ب جویر زه‌ینلعابدین ئبن عه‌لى گیانفیداى خوه‌ى كرد تا ڕه‌سیه ته‌خت ده‌سڵات له‌ڕى كووده‌تا(انقلاب)یگ سه‌ربازى دژ رژیم پاشایه‌تى له‌وڵاته‌گه‌ى وه‌رجه زیاتر له 40 ساڵ و ئیسه وه‌رگرى یا دیفاع له‌بان ئبن عه‌لى هاوڕیى ئه‌كاو ئویشیگ : ئه‌و خوینه ك له تونس ڕشیا له‌وه‌ر هویچ نه‌وى، دویاى ئه‌وه‌یش ئامووژگارى بى مه‌عناى ملله‌ت تونس كردیاگ ك وتیاگ: ملله‌ت تونس بایه‌س بوى له‌بانیان چه‌وه‌ڕى بكردان تا ئه‌نجوومه‌ن ده‌ستوورى ئاشكرا یا ئعلان هه‌ڵوژاردن بكرداگ دویاى دو مانگ و بیجگه ئه‌وه‌یش چه‌وه‌ڕى بكردان تا سه‌رۆك ئبن عه‌لى ماوه‌ى حوكم سه‌رۆكایه‌تیه‌گه‌ى ته‌واو بویاتاگ و دویاخریش زه‌ینلعابدین مه‌حاڵه هه‌ر تیه‌یگه‌وه ئه‌را بان حوكم خوه‌ى، ئمجا ئایا كى زه‌مانه‌ت ئه‌وه ئه‌كا ك زه‌ینلعابدین ئبن عه‌لى واز له‌حوكمه‌گه‌ى تیه‌ریگ دویاى ئه‌وه‌ك تام شرینیه‌گه‌ى كرد و چوین ئامووژگارى ده‌یگه ئه‌وه‌ك نیشانه‌یگ دكتاتۆریه‌ت بویه له باكوور ئه‌فریقیا و به‌دبه‌ختى دا خوه‌رد ملله‌ته‌گه‌ى و گشت سامان ده‌وڵه‌ته‌گه‌ى كرده خه‌رج كۆنگره‌و كاره‌یل تیرۆرستى تا ده‌وڵه‌ته‌گه‌ى بڕه‌سیگه ئاست ده‌وڵه‌ته‌یل فه‌قیرحاڵ.\nكووتایى سته‌مكار عراق و دكتاتۆر تونس، بووگه زه‌نگ هوشیارى و ڕووشنایى قرمزیگ ئه‌را ئه‌وانه‌ك تائیسه‌یش غافڵن له‌وه‌ك چه ڕویده‌یگ له ده‌وروه‌ریان، دى بایه‌سه هویر له چاره‌نویس ملله‌ته‌یلیان بكه‌ن و مقه‌یه‌تى چشتیگ له كه‌رامه‌تیان بكه‌ن وه‌رجه ئه‌وه‌ك له ماڵه‌یل سه‌رۆكایه‌تییان ده‌ر بكریه‌ن وه‌و مه‌رجه ئه‌گه‌ر كه‌رامه‌ت داشتوون خوه‌یان واز بارن وه‌رجه ئه‌وه‌ك ده‌ربكریه‌ن و گووشه‌یگ نه‌وینه‌وه خوه‌یان له‌تى بشارنه‌وه له‌و ده‌وڵه‌ته‌یله ك تا ڕووژه‌یل نزیكیگ ماواى خوه‌شه‌ویسى و به‌خته‌وه‌رى و شه‌وه‌یل خوه‌شى و شادى بویه. ئمجا چاره‌نویس ئه‌و سه‌رۆكه‌یله جویر ئه‌وه‌سه ك له‌ى داستان مللیه ئویشیگ :\nرووژیگ له‌ڕووژان پیاویگ چه‌وى كه‌فته عزرائیل گیانسین(سڵام خودا له‌لى)و داوا له‌لى كرد ئه‌گه‌ر هات و گیانى سه‌ند وه‌رجه چه‌ن ڕووژیگ خه‌وه‌ر به‌یگه‌پى تا ئاماده‌ى خوه‌ى بكا، عزرائیلیش ڕازى بوى تا ئه‌و ڕووژه ك ئه‌جه‌ڵى هات، ئمجا له‌ناكاو هات گیانى بسینیگ ، پیاوه‌گه وته‌پى: مه‌گه‌ر ئیمه نه‌وتیم هه‌ر وه‌ختى تواسید گیانم بسینید چه‌ن ڕووژیگ وه‌رجه ئه‌وه خه‌وه‌ردارم بكه؟ یه‌یش وته‌پى: به‌ڵى، وه‌لى ئمڕوو واده‌مانه‌و منیش هامه بان قه‌وڵ خوه‌م، پیاوه‌گه وته‌پى: چوین؟ وت ئه‌ى خاس نیه‌وینید ك مه‌رگ وه چوار ده‌وردا ڕوى كرده جایه‌ڵ و پیر و ژن و پیاو؟ وت: به‌ڵى، عزرائیلیش وته‌پى ئه‌وانه‌ك وه‌رجه تن گیانیان كیشامه خه‌وه‌ریگ بوى ئه‌راد و بایه‌سه باوه‌ڕ داشتوید ك مردن هه‌ر وه‌ختى بایگ وه‌رو نوا نه‌یریگ .\nئمجا سه‌رۆكه‌یل كوومار و پاشایه‌یل ك لكیانه‌سه قه‌ى ته‌خت ده‌سڵاته‌وه‌و غافڵن و تیر بوینه له شه‌راو ده‌سڵاتداریه‌تى، بایه‌سه پیشبینى راپه‌ڕین ملله‌ته‌یلیان بكه‌ن له هه‌ر وه‌ختیگ و ناز نه‌كه‌ن وه ته‌خت و ده‌سڵات هه‌واڵگیرى و ئاسایشه‌یلیان، چوینكه شووڕش ملله‌ته‌یل زه‌ویه‌له‌رزه خه‌یگه ژیرپاى سته‌مكاره‌یل و دى ئه‌وه وه‌خته په‌شیمانى هویچ نه‌فیگ نه‌یریگ ئه‌ڕایان و له‌هه‌مان وه‌خت نه‌فكه‌ره‌یل و داروده‌سه‌یلیان یه‌كم كه‌سیگن هه‌یوان، هه‌ر له‌وه‌ر ئه‌وه‌یش با ده‌رس له چاره‌نویس شاوشسكو ڕۆمانى و سه‌دام عراقى و ئبن عه‌لى تونسى وه‌ربگرن وه‌رجه ئه‌وه‌ك هویچ له په‌شیمانى نه‌ویننه‌وه.


مونیرە علی عبدالعزیز\nڕای من دەربارەی حیجاب ونیقاب\nلەکاتی ئاسایی دا، کەدەم وچاو هیچ دەستکاری نەکرابێت و جوانکاری و بۆیاغ ومکیاجی بەکارنەهێنبێت، نیقابی ناوێت و دەست ودەم چاو دروستە بەدەرەوە بێت .\nبەڵام ئەوەی ئەمڕۆ لە هەندێک لە ئافرەتی باڵاپۆش ئەبینرێت لە سفور نابینرێت دەم وچاوێکی سەناعە ودانانی برۆ وبرژانگ و مکیاجێکی زۆر وتەوقەیەکی زل بەسەریەوە، سەرپۆشێکی بچوک وجلێکی تەسک، ئەوە هیچ حیجاب نیە کە بەتەنها قژت داپۆشیت ...\nکەی خوا فەرمویەتی هەرچی جوانیت هەیە دەری خە وقژت داپۆشە؟ ئەمە لە کوێ ی دین دا هەیە ؟\nهەندێک شێوە ی بەناوحیجابی تریش هەیە گەردن ومل وگوارەکانیشیان دەرئەخەن.\nفەلسفە وحیکمەتی حیجاب ئەوەیە کە ژن لای نامەحرەم مێینە وئنوسەتی خۆی بشارێتەوە وزەق نەبێت.\nلەماڵەوە مێ ینەی خۆی وهەرچی جوانکاریە بەکاری بێنێ، خۆی بۆ بەمێردەکەی بڕازێنێتەوە وڕوخۆش وبۆن خۆش بێت، نەک بەپێچەوانەوە .\nبەڕاستی ئەو جۆرە باڵاپۆشیە خۆ خەڵەتاندنە، ئەوە نیە کە خوای گەورەلێ ی داواکردوین\nئەوەی خوا لەئێمەی دەوێت ئەوەیە، کە کچ گەیشتە تەمەنی باڵغ بون وگەورەبون خۆی داپۆشێت بەجلێکی پان ودرێژ وئەستور، کە جسمی تیا دەرنەچێت وتەنها دەست ودەم وچاوی دیاربێت بە بێ دەستکار وبەکارهێنانی جوانکاری، سەرپۆشەکەش ئەوەندە گەورە بێت سنگ وبەرۆک داپۆشێت ئەمە بۆ ناو نامحرەم ودەرەوە.\nژنیش بۆی هەیە لە ناو ژنا و لەناو محرەمەکانیا( باوک، مام، خاڵ، برا، مێرد) وەئەوانەی بەهۆی شیرخواردنەوە دەبنە مەحرەم حیجابی نەبێت وجوانی خۆی دەرخات وگوناهبار نابێت، بەڵام لەگەڵ بینینی نامەحرەم مادام خۆی جوان کردوە هەموگیانی داپۆشێ تا نامحرەمەکەئەڕوات، وەنابێت بەوشێوە ڕازاوە ڕەسم بگرێت وبڵاوی کاتەوە.\nبۆ نمونە: ژنێک ئەچێت بۆ ماڵی برای یان بۆ شایی وزەماوەندێک، کە هەر ژنی لێ یە یان مەحرەمن پێی، ئەمە ئەتوانێت خۆی جوان کات وخۆی بڕازێنێتەوە، بەڵام خۆ نابێت بەو ڕازاوەییە لەماڵ دەرچێت وبڕوات بەپێ بێت یان بەسەیارە، ئەوا ئەبێت دەم وچاوی وخۆی بەعابا ونیقابێک داپۆشێت تادەگاتە شوێنی مەبەستەکەی .\nکاتی خۆیشی وابوە کە بۆشایی بوکیان ئەڕازاندەوە سەریان دا ئەپۆشی بەتارایەک ومێردەکەی سەری لائەدا.\nبەڵام ئەمڕۆ هەموی ئەڵێ ی بوکە وبوکیش ئەڵێ ی ئەکتەرە هەرچی پارەیە لە کمالیات وجمالیات دا ئەڕوات وئیسرافێکی زۆر دەکرێت لەوبوارەدا وکاتێکی زۆریش بەفیڕۆ ئەچێت وهیچ بەرهەمێکیشی نیە.\nکەواتە: ژن تەنها لای نامحرەم خۆی دادەپۆشێت و خۆی ناڕازێنێتەوە بۆڕێگە گرتن لە خیانەت وفساد، کە ئەمڕۆ زۆر باوە بەهۆی بەزاندنی سنورە شەرعیەکانەوە\nهەرچەندە ئێستا بەهۆی ئینترنێت وموبایل و کامێرای مەخفی یەوە، ناو مەحرەم وناوژنیش ئەمان نیە وئەبێت حسابێکی نامەحرەمیش بۆ ئینتەرنێت بکرێت، حەزەر بکرێت .\nزنجیرەی ئایین و بیروباوەڕەکان :...\nخوێندنەوەیەکی خێرا بۆ تصوف (سۆفیگەری)...\nلەخاچدانی مەسیح ، راستی یان ئەفسانەیەک...\nبۆچی خودای گەورە ئێمەی بە چاکەخواز دروست نەکردووە ؟...\nئیسلام و زانست.بەشی۲...\nئیسلام و زانست.بەشی ۱...\nئایینی هندۆسی (ساناتانا دارما) :...\nئایینی هندۆسی (ساناتانا دارما)...\nپارەی حەج؟یان فیللەرو بۆتۆکس!...\nزنجیرەی ناساندنی ئایین و بیروباوەڕەکان...\nتوخوا ئیمە میللەتین!...\nئاڵایی کوردستان لەنێوان گەشتیاری کوردو عەمرەکاری کورد...


عادڵ عه‌بدولمه‌هدی به‌ڵێنی چاره‌سه‌ربوونی کێشه‌کانی نێوان هه‌ولێر و به‌غدای به پێی ده‌ستوور داوه - جام کوردی\nدوکتۆر عومه‌ر نوره‌دینی له وتووێژی له گه‌ڵ جام کوردی:\nعادڵ عه‌بدولمه‌هدی به‌ڵێنی چاره‌سه‌ربوونی کێشه‌کانی نێوان هه‌ولێر و به‌غدای به پێی ده‌ستوور داوه\n31 تشرینی یەکەم 2018\nئه‌ندامێکی خولی سێهه‌می په‌رله‌مانی هه‌رێمی کوردستان ده‌ڵێت که‌سایه‌تی عادڵ عه‌بدولمه‌هدی و ئه‌و به‌رنامه‌یه‌ی بۆ حکومه‌ته‌که‌ی دیاریی کردووه، گه‌شبینییه‌کانی بۆ چاره‌سه‌ربوونی کێشه‌کانی نێوان هه‌ولێر و به‌غدا زیاتر کردووه. ڕاشیگه‌یاند که پاڵپشتی مه‌سعود بارزانی سه‌رۆکی پارتی دیمۆکراتی کوردستان له سه‌رۆک وه‌زیرانی نوێی عێراق ده‌توانێت ڕۆڵ و کاریگه‌ری گرنگی له چاره‌سه‌ربوونی ئه‌م کێشانه‌دا هه‌بێت.\nبه پێی ڕاپۆرتی جام کوردی، دوکتۆر عومه‌ر نوره‌دینی مامۆستای زانکۆ و شاره‌زا له زانسته سیاسییه‌کان له وتووێژی له گه‌ڵ په‌یامنێری جام کوردی سه‌باره‌ت به حکومه‌تی نوێی عێراق وتی: یه‌کێک له گرنگترین ئاماژه‌کان بۆ گه‌شبینی به حکومه‌تی نوێی عێراق، که‌سایه‌تی عادڵ عه‌بدولمه‌هدییه وه‌ک سه‌رۆک وه‌زیرانی نوێ که که‌سێکی هاوسه‌نگه و هه‌ندێک خه‌سڵه‌ت و تایبه‌تمه‌ندیی تێدا ده‌بینرێت. ئه‌گه‌ر بۆ فیکری سیاسی و هه‌ڵوێسته‌کانی بگه‌ڕێینه‌وه، ده‌توانێت هه‌وڵی ئه‌وه بدات که عێراق له چوار ساڵی داهاتوو له سه‌قامگیریدا بێت و پرۆسه‌ی حوکمڕانی له‌م وڵاته‌دا له ئاست و قۆناغێکی دیکه‌دا بێت.\nناوبراو وتی: یه‌کێک له گرنگترین چاوه‌ڕوانییه‌کان له سه‌رۆک وه‌زیرانی نوێی عێراق، هه‌وڵدانه بۆ چاره‌سه‌رکردنی کێشه‌کانی نێوان هه‌ولێر و به‌غدا و هه‌روه‌ها کێشه ناوخۆییه‌کانی دیکه‌ی عێراق. عادڵ عه‌بدولمه‌هدی به‌رنامه‌یه‌کی بۆ حکومه‌ته‌که‌ی ڕاگه‌یاندووه که له سه‌ر چاره‌سه‌رکردنی کێشه‌کان قسه‌ی کردووه، باسی له مۆدێلێکی نوێی حوکمڕانی له عێراقدا کردووه به تایبه‌ت له ڕووی پێشکه‌شکردنی خزمه‌تگوزاری به دانیشتووانی عێراق، له‌م به‌رنامه‌یه‌دا باس له چاره‌سه‌رکردنی کێشه‌کانی نێوان حکومه‌تی هه‌رێم و ناوه‌ند به پێی ده‌ستووری عێراق و له سه‌ر بنه‌مای وتووێژ و ڕێکه‌وتن کراوه. ئه‌مانه هه‌موو بیرکردنه‌وه‌ی درووستن که وه‌ک ئاماژه‌یه‌کی ڕوون بۆ کارنامه‌یه‌کی باشتری حکومه‌تی نوێی عێراقه، به مه‌رجێک به کرده‌وه ببینرێت.\nئه‌ندامی خولی سێهه‌می په‌رله‌مانی هه‌رێمی کوردستان له درێژه‌دا له وه‌ڵامی پرسیارێک سه‌باره‌ت به به‌شداری پارتی دیمۆکراتی کوردستان له کابینه‌ی نوێی حکومه‌تی عێراق و کاریگه‌ری ڕاگه‌یاندنی پاڵپشتی مه‌سعود بارزانی بۆ عادڵ عه‌بدولمه‌هدی له سه‌ر چاره‌سه‌ربوونی کێشه‌کانی نێوان هه‌ولێر و به‌غدا وتی: ڕاگه‌یاندنی پاڵپشتی سه‌رۆکی پارتی دیمۆکراتی کوردستان بۆ سه‌رۆک وه‌زیرانی نوێی عێراق بۆ ئه‌وه ده‌گه‌ڕێته‌وه که خۆی ئه‌زموونێکی له کارکردن له گه‌ڵ عادڵ عه‌بدولمه‌هدی هه‌یه و په‌یوه‌ندیشی به‌و به‌رنامه‌وه هه‌یه که ناوبراو بۆ حکومه‌ته‌که‌ی ڕاگه‌یاندووه و ئه‌مه‌ش کاریگه‌ری باش و ئه‌رێنیی له سه‌ر حکومه‌تی نوێی عێراق به تایبه‌ت له شێوازی په‌یوه‌ندییه‌کانی له گه‌ڵ حکومه‌تی هه‌رێمدا ده‌بێت. عادڵ عه‌بدولمه‌هدی پێویسته به پێی پێگه‌ی باڵای به‌ڕێز مه‌سعود بارزانی، حیسابی جیدی و باش له سه‌ر ئه‌م پاڵپشتییه بکات و ئه‌گه‌ر بییه‌وێت ده‌توانێت له قازانجی خۆی و حکومه‌ته‌که‌یدا بێت که بێ گومان زامنی مسۆگه‌ربوونی به‌رژه‌وه‌ندییه‌کانی گه‌لی عێراق به گشتی و گه‌لی کوردستانه به تایبه‌تی.\nئه‌م شرۆڤه‌کاره سیاسییه‌ی هه‌رێمی کوردستان سه‌باره‌ت به کاریگه‌ری ده‌ستبه‌کاربوونی فۆئاد حوسێن وه‌ک وه‌زیری نوێی دارایی عێراق له چاره‌سه‌ربوونی کێشه‌ی بودجه‌ی هه‌رێم له نێوان هه‌ولێر و به‌غدا وتی: سه‌رۆکی پارتی دیمۆکراتی کوردستان هه‌موو کات جه‌ختی له‌وه کردووه‌ته‌وه که ده‌مانه‌وێت بزانین به‌غدا تا چه‌نده گرنگی به چاره‌سه‌ربوونی کێشه‌کانی نێوان حکومه‌تی هه‌رێم و ناوه‌ند ده‌دات. ئێستا ئه‌م پرسه بووه به به‌شێک له به‌رنامه‌کانی حکومه‌ته‌که‌ی عه‌بدولمه‌هدی و سه‌رۆک وه‌زیران به‌ڵێنی چاره‌سه‌ربوونی ئه‌م کێشانه‌ی به پێی ده‌ستووری عێراق داوه. له لایه‌کی دیکه‌وه، بوونی کوردێک وه‌ک وه‌زیری دارایی عێراق که له لایه‌ن پارتی دیمۆکراتی کوردستان و مه‌سعود بارزانییه‌وه پاڵپشتی ده‌کرێت و خاوه‌نی توانا و سیاسه‌تێکی ژیرانه‌یه و بڕوای به دیپلۆماسی و وتووێژ هه‌یه بۆ چاره‌سه‌رکردنی کێشه‌کان، ده‌توانێت گه‌شبینییه‌کی بۆ چاره‌سه‌ربوونی ئه‌م کێشانه به دواوه بێت.\nنوره‌دینی سه‌باره‌ت به کێشه‌ی که‌رکوک و جێناکۆکه‌کانیش وتی: کورد داوای جێبه‌جێکردنی ده‌ستووری عێراق ده‌کات، ماده‌ی 140 له ده‌ستووری عێراقدا له لایه‌ن دانیشتووانی ئه‌م وڵاته‌وه ده‌نگی له سه‌ر دراوه، ئه‌و کێشه‌یه‌ی که ئه‌م ماده ده‌ستوورییه‌ی له پێناودا هاتووه، وه‌ک خۆی ماوه‌ته‌وه، هه‌ر بۆیه سه‌رکردایه‌تی سیاسی کورد جه‌خت له سه‌ر جێبه‌جێکردنی ده‌ستووری عێراق تایبه‌ت به‌م پرسه ده‌کات که پێویسته له هه‌ماهه‌نگی و ڕێکه‌وتنێکی نوێی نێوان هه‌ر دوو حکومه‌تی هه‌رێم و ناوه‌ند، نه‌خشه‌ڕێگا و خشته‌یه‌کی زه‌مه‌نی دابنرێت تا خه‌ڵکی ئه‌و ناوچانه خۆیان بڕیار بده‌ن که له گه‌ڵ هه‌رێمی کوردستان ده‌بن یان نه، هه‌رچه‌نده هه‌رێمی کوردستانیش به پێی ده‌ستوور له چوارچێوه‌ی وڵاتی عێراقدایه.\nکوردستان عێراق عادڵ عه‌بدولمه‌هدی


ئەگەر هزرمان هاوردە بکردایە …. کامەران چروستانی – Dengekan\nئەگەر هزرمان هاوردە بکردایە …. کامەران چروستانی\nbyadmin_denegkan\tSeptember 19, 2016\tGeneral, Opinion\nسیانزە ساڵ بەسەر ڕوخانی ڕژێمەکەی سەدام و بیست و پێنج ساڵ بەسەر دەسەڵاتی خۆیی کوردستاندا تێپەدەپەڕێت. ئەم ماوە دوور و درێژە کاتێکی بەس بوو بۆ ئەوەی وڵاتێکی کاولکراو بنیات بنرێتەوە، کۆمەڵگا ڕەوتی ئاسایی ژیانی خۆی بگرێتەوە و بوارە جیاوازەکانی ژیان هێدی هێدی ئەگەر پێشکەوتنێکی زۆریش بە خۆیانەوە نەبینن، ئەوا چەند هەنگاوێکی باشیان بەرەو پێشەوە نابێت. بەڵام مەخابن .ئەوەی لە مەیدانی واقعی عێراقی و کوردستانیدا دەگوزەرێت زۆر دوورە لەو خاڵەی، کوردستان بە تایبەتی و عێراق بە گشتی دەبووایە پێی بگەشتایە.\nئەوەی باسی لێوە دەکرێت و زانیارییە نهێنییەکان دەیخەنە ڕوو ئەوەیە، کە بەلایەنی کەمەوە نزیکەی سێسەد ملیارد دۆلار لە دوای ڕوخانی ڕژێمەکەی سەدام هەتا ئەمڕۆ ڕاستەوخۆ دیار نەماون جگە لەو بڕە اپرە زەبەلاحانەی، کە لە پرۆژەی خەیاڵیدا سەرف کراون. بێگومان هەموو ئەم پارانە لە لایەن سەرکردە و بەرپرسە باڵاکانی عێراقەوە بە شێوەیەک لە شێوەکان براون: لە سامانی وڵاتەکەوە کراوە بە سامانی تایبەت.\nسەرکردە کوردەکانیش لەم بڕە پارانە و لەو بڕە پارانەی کە لەناو هەرێمی کوردستاندا دیار نامێنن، بێ بەش نەبوون و نابن. خۆ ئەگەر تەنها لە سەدا دەی ئەو بڕە پارانەی کە باس لە دیارنەمانیان دەکرێت ڕاست بن، ئەوا ژمارەیەکی ترسناکی گەندەڵیمان لە هەرێمدا بۆ دەردەکەوێت.\nوەلێ با ئێمە کەس بە گەندەڵکار دانەنیین، کەس تاوانبار نەکەین و تەنها بیخەینە ئەو قاڵبەوە، کە ئەم پارانە بە هەڵە بە شێوەیەک لە شێوەکان دیار نەماون: بەڵام ئەمەش ڕوویەکی دیکەی ڕاستەقینەی ئاستی هزر و توانای بەڕێوەبردنی ئەو دەسەڵاتدارانە دەردەخات، کە بە درێژایی ئەو هەموو ساڵانە بوارێکی هێندە پڕ هەڵەیان ڕەخساندووە بۆ ئەوەی ئەو پارانە دیار نەمێنن، بێجگە لەوەی کە بەفیڕۆ ڕۆیشتوون.\nبە واتایەکی دیکە و دوور لە هەموو تۆمەتبارکردنێک کەواتە دەسەڵاتدارانی ئەم وڵاتە هەرچەندێک ناویان لەناو چوارچێوەی ڕووداوەکانی ناوەوەی ئەم وڵاتەدا زل و گەورە بن، بەڵام لەسەر ئەرزی واقیع خاوەنی ئەو توانا هزری و زانستییە نین، کە بتوانن کۆمەڵگایەک بە دروستی بەڕێوە بەرن، ئەگینا بەبێ هیچ پاساوێک ژیانی ئەم کۆمەڵگایە دەبووایە لە ئێستادا لە ئاستێکی دیکە بووایە.\nجا هەر لەسەر بنەمای دڵسۆزی و ڕۆحی نیشتمانپەروەریی ئەم سەرکردانە (هەروەک هەمیشە باسی لێوە دەکەن) ئەگەر بهاتایە تەنها لە سەدا یەکی ئەو بڕە پارەیەی دیار نەماوە (نزیکەی سێ ملیارد دۆلار) هاوردەی هزر، زانیاری، ئەزموون، پسپۆریان بکردایە، ئەگەر لە ناخی خۆیاندا قەناعەتیان بە لاوازی و ناتوانایی خۆیان بکردایە، ئاوڕێکی دڵسۆزانە و نیشتمانپەروەرانەیان لە کۆمەڵگاکە بدایەتەوە، ئەگەر بۆ جارێکیش هەنگاوەکانی خۆیان بخستایەتە ژێر پرسیارەوە و هەروەک هەموو کەرەستەیەکی هاوردەکراو بمانتوانیایە هزرێکی هاوردەکراومان بەکار بهێنایە، ئەوا بێگومان ژیانی ئەم وڵاتە بە ئاقارێکی دیکەدا دەڕۆیشت کە زۆر جیاواز دەبوو لەو کارەساتەی، کە ئێستا تیایدا دەژین.\nبەڵام بێگوماننەیانویستووە و نایانەوێت ئەو بیرۆکەیە ئەنجام بدەن، نەک لەبەر ئەوەی هەستیان بە هەنگاوە پڕ هەڵە و گەندەڵکارییەکانی خۆیان نەکردبێت، بەڵکوو لەبەر ئەوەی هەموو هەنگاوێک بەو ئاراستەیە مانای بنیاتنانی سیستمێک دەگەێنێت. دانانی سیستمیش هەمیشە مانای کەمکردنەوەی بواری دزی و گەندەڵکاری دەگەێنێت، کە ئەمەش شتێکە خواستی چینە بەرزەکەی دەسەڵات نییە و نەبووە، بەڵام لەوەش گرنگتر ئەوەیە کە هەموو نزیکبوونەوەیەک لە داڕشتنی سیستمێکی جێگیر لە هەرێم و وڵاتدا ئاستی ڕاستەقینەی توانای بەڕێوەبردنی دەسەڵاتداران دەردەخات و ئەو ڕاستییە تاڵەش ئاشکرا دەکات، کە ئەوان تەنها لەناو سیستمێکی بێ سیستمدا بە توانان نەک لە داڕشتنی ئەو سیستمەدا، کە بە هۆیەوە بتوانن کۆمەڵگایەک بەڕێوە بەرن، کە ئەویش هێندەی پێویستی بە هزرێکی فراوان و دەوڵەمەند هەیە، هێندە پێویستی بە ناوی زل و گەورە نییە. هێندەی پێویستی بە کردار هەیە، هێندە پێویستی بە پەیمانی پوچ نییە. وەلێ ئەوەی ئەم.وڵاتە تەنها لە دروشمە هەڵواسراوەکان و وشە باقوبریقەکاندا دەوڵەمەندە، لە پەیمانە بێ بنەما، درۆ و چەواشەکارییەکاندا، چونکە بۆ ئاستی هزری ئەوان و بەردەوامبوون لە یارییە چەپەڵەکاندا ئەو ڕێبازە تاکە ڕێگەیە کە کۆمەڵگا لەناو هیوا و ئاواتێکی هەمیشەیی بێ کۆتای بەتاڵدا بهێڵنەوە، بۆ خۆشیان ئامانجە دارایی و دەسەڵاتەکانیان دەستەبەر بکەن.\nPrevious سەبارەت بە پڕۆژەی هەرێمی سلێمانی … ئاسۆکمال\nNext سێکس و ژن …. کوردستان عومەر\nپەرچەمەکەی رۆژدا فیلات: کولتوورێک لە شۆڕگێڕی ژنایەتی\nهەزاران خەونی پەژموردە …. نوێترین بەرهەمی ئاسۆ جەبار کەوتە بەردیدەی خوێنەران


له‌پارێزگایه‌کی هەرێم وه‌رگرتنى پاره‌ى خۆڵ و خاشاك له ساڵى ئاینده‌وه جێبه‌جێده‌كرێت\nهەواڵ / ئابوری :: 08/11/2019 :: 520 جار بینراوە\nسه‌رۆكى شاره‌وانى هه‌ڵه‌بجه ئاماژه به‌وه ده‌كات: وه‌رگرتنى پاره‌ى خۆڵ و خاشاك له هاووڵاتیان به ره‌زامه‌ندى ئه‌نجومه‌نى وه‌زیران و وه‌زاره‌تى دارایى ده‌رچووه كه بڕه‌كه‌ى له سێ هه‌زار دیناره‌وه بۆ پێنج هه‌زار دینار ده‌بێت، هه‌رچه‌نده ئه‌م بڕیاره له سلێمانى كه‌وتووه‌ته بوارى جێبه‌جیكردنه‌وه، به‌ڵام له هه‌ڵه‌بجه له سه‌ره‌تاى ساڵى داهاتوه‌وه جێبه‌جێده‌كرێت.\nكوێستان ئه‌كره‌م، سه‌رۆكى شاره‌وانى هه‌ڵه‌بجه به دواڕۆژى راگه‌یاند: دواى ئه‌وه‌ى به بڕیارى ئه‌نجومه‌نى وه‌زیران و وه‌زاره‌تى دارایى بڕیاردرا به وه‌رگرتنى پاره‌ى خۆڵ و خاشاك له هاووڵاتیان به شێوه‌ى مانگانه، له لایه‌ن وه‌زاره‌تى شاره‌وانى و گه‌شتوگوزاره‌وه نووسراوه‌كه‌مان ئاڕاسته كراوه، به‌ڵام له چه‌ند مانگى داهاتوودا له هه‌ڵه‌بجه بڕیاره‌كه ده‌كه‌وێته بوارى جێبه‌جێكردنه‌وه به جۆرێك پێده‌چێت له‌سه‌ره‌تاى ساڵى داهاتوه‌وه بێت.\nئاماژه‌ى به‌وه‌شكرد: بڕى ئه‌و پاره‌یه‌ى دیاریكراوه له سێ هه‌زار دیناره‌وه بۆ پێنج هه‌زار دیناره، ئه‌وه‌ش به گوێره‌ى دوورى و نزیكى گه‌ڕه‌ك و شوێنه‌كان گۆڕانكارى به‌سه‌ردا دێت، هاوكات ئێمه داوامان له وه‌زاره‌تى شاره‌وانى كردووه كه بۆ هه‌ڵه‌بجه ته‌نیا بڕى یه‌ك هەزار دینار وه‌ربگیرێت، به‌ڵام به‌هۆى ئه‌وه‌ى بڕیاره‌كه له ئه‌نجومه‌نى وه‌زیران و وه‌زاره‌تى داراییه‌وه ده‌رچووه نه‌توانراوه ئه‌و پێشنیاره‌ى ئێمه ره‌زامه‌ندى له‌سه‌ر ده‌رببڕدرێت.\nسه‌رۆكى شاره‌وانى هه‌ڵه‌بجه ئه‌وه‌شى خسته‌ڕوو: له‌لایه‌ن كۆمپانیایه‌كى كه‌رتى تایبه‌ته‌وه پاره‌ى خۆڵ و خاشاكەکە کۆدەکرێتەوە هه‌روه‌ها بڕى ئه‌و پاره‌یەى كه كۆده‌كرێته‌وه رێژه‌یه‌كى بۆ حكومه‌ت و رێژه‌یه‌كیشى بۆ كۆمپانیاكه ده‌بێت، بۆیه تائێستا هیچ جۆره ناڕه‌زایه‌تییه‌ك له لایه‌ن هاووڵاتیانه‌وه ده‌رنه‌بڕدراوه له‌باره‌ى ئه‌م بڕیاره‌وه.


پشت له شار و ڕوو له گوند، پشت له گوند و ڕوو له شار! – Knwe.org\nسەرەکی » وتار » ئازاد ئیبراهیم  » پشت له شار و ڕوو له گوند، پشت له گوند و ڕوو له شار!\nپشت له شار و ڕوو له گوند، پشت له گوند و ڕوو له شار!\nسه‌رده‌مانێك گونده‌كان لانكه‌ی شۆڕش و بزوتنه‌وه ڕزگاریخوازه‌كانی گه‌لی كورد بوو. ئه‌گه‌ر گونده‌كان و هاوكاری ئه‌وان نه‌بوایه بۆ هێزه‌كانی پێشمه‌رگه‌و مه‌فره‌زه پارتیزانه‌كان، نه پێشمه‌رگه‌كان ده‌یانتوانی به‌رگه‌ی هێرش و په‌لاماره دڕندانه‌كه‌كانی به‌عس و سوپای عێراق بگرن له‌لایه‌ك ، نه ده‌یانتوانی به‌باشی له‌چیاكاندا به‌رگه‌ی سه‌رماو گه‌رما و برسێتی بگرن له‌لایه‌كیتره‌وه. بۆیه ئه‌وه‌ی سه‌رۆك مام جه‌لال ده‌ڵێت «گونده‌كان به‌ردی بناغه‌ی شۆڕشن» هه‌ڵقوڵاوی ئه‌و واقیعه‌یه گه‌ر گونده‌كان نه‌بوونایه ئه‌وا باڵای شۆڕش گه‌وره نه‌ده‌بوو وه‌ك ئه‌وه‌ی بینیمان كه چۆن شۆڕش گه‌وره بوو توانی ده‌سه‌ڵاتێكی دیكتاتۆری وه‌ك به‌عس له‌ناو ببات. به‌مانایه‌كیتر ئه‌گه‌ر گونده‌كان به‌ردی بناغه‌ی شۆڕش بن ئه‌وا نه‌گه‌ڕانه‌وه بۆ خزمه‌تكردنی گونده‌كان و ئاوڕ لێنه‌دانه‌وه‌یان مانای له‌جێگا نه‌مان و له‌قبوونی ئه‌و به‌رده‌یه.\nئه‌م پێگه گرنگه‌ی گونده‌كان كه له‌دوێنێی خه‌باتی شاخدا پێشمه‌رگه‌كان بۆ خۆپارێزی له‌ده‌سه‌ڵاتی به‌عس بۆی ده‌چوون، ئه‌مڕۆ دیسان به‌رپرسه‌كانی شار له‌پێناو جه‌وی خۆشی خۆیان و كاتبه‌سه‌ربردنێك له‌ده‌ره‌وه‌ی ژیانی وشكی شار و پێكدادانی هێز و سیاسه‌ت و به‌رژه‌وه‌ندییه‌كان بۆی ده‌گه‌ڕێنه‌وه و ئه‌و كاته زیادانه‌ی له‌شاردا هه‌یانه له‌گونده‌كاندا به‌سه‌ری ده‌به‌ن.\nبه‌وردبوونه‌وه له‌مێژووی دوێنێ و ئه‌مڕۆی گونده‌كان و هاوكارییه به‌رده‌وامه‌كانی گوندنشینان، له‌هه‌ردوو سه‌رده‌مه‌كه‌دا گونده‌كان بوونه‌ته مایه‌ی داڵده‌دان و پاراستنی گیانی خه‌باتكاره‌كانی دوێنێ كه ئه‌مڕۆ دوور له‌گه‌ڕانه‌وه بۆ ئه‌و مێژووه پیرۆزه‌ی خه‌باتیان بوونه‌ته بازرگان و ئه‌وه‌ی چنیویانه‌ته‌وه له‌خه‌باتی شاخیان دووباره ده‌یبه‌نه‌وه شاخ به‌ڵام ئه‌مجاره‌یان بۆ خزمه‌تكردن نا به‌گونده‌كان به‌ڵكو بۆ جه‌و و كه‌یف و سه‌فای خۆیان و دروستكردنی باڵه‌خانه‌و بینای تایبه‌ت به‌ژیانی خۆیان.\nگونده‌كان كه دوێنێ ده‌رگای به‌ڕووی ده‌ره‌وه‌دا داخستبوو بۆ ئه‌وه‌ی هێزێكی ده‌ره‌كی نه‌یه‌ت و لانكه و شوێنی پێشمه‌رگه‌و مه‌فره‌زه پارتیزانییه‌كان ئاشكرا بكات ، ئه‌مڕۆ ده‌رگای به‌ده‌ره‌وه‌ی خۆیدا كردۆته‌وه تاكو ئه‌و به‌رپرسانه‌ی ئه‌مڕۆی كورد بگه‌ڕێنه‌وه هه‌وارگه كۆنه‌كه‌ی كاتی خه‌بات و چه‌كداری و پاریتیزانی و ده‌ستی هاوكاری بۆ گوند و گوندنشینان درێژ بكه‌ن و پێویستییه مادی و مه‌عنه‌وییه‌كانی گوندنشینان دابین بكه‌ن و ئه‌وه‌ی له‌توانایاندا هه‌یه بیبه‌خشن و وه‌فای خۆیان بۆ گوندنشینه‌كان پیشان بده‌نه‌وه، به‌ڵام مه‌خابن نه‌ك ئه‌م خه‌یاڵه نه‌بووه‌ته كردار به‌ڵكو له‌هه‌وادا ون ده‌بێت و هیچ جێگایه‌ك ناگرێت و ته‌نها وه‌ك مه‌ره‌كه‌ب و وشه‌ی سه‌ر كاغه‌ز ده‌مێنێته‌وه و نابێته كردار.\nمه‌خابن زۆرێكی خه‌باتكاره‌كانی دوێنێی شاخ كه پشتی كردبووه شاره‌كان و ڕووی له‌گوند نابوو له‌پێناو به‌رگری له‌نیشتمانی ئه‌مڕۆ به‌ته‌واوی پشتی كردووه‌ته گوند و ڕووی كردووه‌ته شاره‌كان و له‌ناو واقیعێكدا ده‌ژی كه ده‌بینێت گونده‌كان له‌ده‌ره‌وه‌ی ئه‌و هوتاف و دروشمانه‌ی شاخه كه دوێنێ له‌سه‌ختی شاخدا به‌رزیان كردبووه‌وه به‌ڵام هێشتا ده‌ربه‌ستی ئه‌م په‌یامه‌ی گوندنشینه‌كان نییه و هیچ پرۆژه و پلانێكیان بۆ هاوكاری و چاككردنی بارودۆخی گونده‌كان نییه و ته‌نانه‌ت ئه‌و واقیعه‌یشیان له‌بیركردووه كه هه‌نوكه له‌گونده‌كاندا تێده‌په‌ڕێت و له‌هه‌موو ڕوویه‌كه گونده‌كان داته‌پیون و نیشانه‌ی چۆڵبوونیان پێوه دیاره.\nهه‌موو ئه‌و به‌رپرسانه‌ی كورد كه تاكو ساڵی 1991 له‌شاخدا مابوونه‌وه و له‌گونده‌كاندا ژیانێكی ناخۆشیان به‌سه‌ر ده‌برد، هه‌موویان چانسی به‌كاریزمابوون و به‌سه‌ركرده‌بوون و به‌ڕۆحی بونیان هه‌بوو، ده‌یانتوانی هه‌موویان وه‌ك كه‌سی پیرۆز و كاریزما له‌ژیانی ئێمه‌ی هاوڵاتیدا بمانایه‌ته‌وه، به‌ڵام مه‌خابن له‌دوای ڕاپه‌ڕین هه‌موویان بوون به‌بازرگان و مشه‌خۆر به‌سه‌ر ئه‌م گه‌ل و ده‌سه‌ڵاته‌وه و هوتافه‌كانی سه‌رده‌می شاخیان داگرته خواره‌وه و ونیانكرد. له‌دوای ڕاپه‌ڕینیش حكومه‌ت و ده‌سه‌ڵات بووه ماكینه‌یه‌كی گه‌وره‌ی به‌رهه‌مهێنانی به‌رپرسی بازرگان و بێده‌ربه‌ست له‌خزمه‌تكردن و پرۆژه‌ی خزمه‌تگوزاری بۆ گونده‌كان و خزمه‌تكردنی گوندنشینان. له‌م نێوانه‌یشدا گونده‌كان هه‌م له‌كاتی شۆڕشدا به‌هۆی پێشمه‌رگه‌وه وێران كرا هه‌م له‌سه‌رده‌می ده‌سه‌ڵاتی كوردیشدا خزمه‌تنه‌كراو ئاوڕیان لێنه‌درایه‌وه.


بابەتی : عەلی مەحمود | 08.03.2018 12:13 PM | بەشی: فرە بابەت | بێ کۆمێنتە\nلە هەڵبژاردنی سەرۆكایەتی كۆماری فەرەنسا, بەهۆی تێوە گلانی فرانسیۆ ڤیۆن كاندیدی راستگەرای كۆمارییەكان بۆ سەرۆك كۆماری فەرەنسا, كە هەموو چاوەكان لەسەری بوون وەك ئەوەی سەرۆك كۆماری داهاتووی فەرەنسایە, لە پڕ لە ژمارەی هەفتەی یەكەمی شوباتی 2017 ەدا گۆڤاری لۆكانار ئینشینیەی هەفتانە راپۆرتێكی لەسەر دامەزراندنی هاوسەرەكەی بیینیلۆب دوو كوڕەكەی وەك یارمەتیدەری خەیاڵی لە پەرلەمان بڵاو كردەوە, تەنها ژنەكەی كە وەك یارمەتیدەر دامەزرابوو لە ماوەی 10 ساڵدا 900 هەزار ئیرۆی وەرگرتبوو, ئەم سكانداڵە بووە هۆی تێكشكانی ناوبراو لە هەڵبژاردنەكان داڕمانی كەمپەینی هەڵبژاردنەكەی ,بە تێكشكانی ئەو سەرۆكە گەنجەكە ماكرۆن شانسی هەڵسا و بووە براوەی هەڵبژاردنەكە, دەنا پێشتر شیمانەی بردنەوەی ناكرا.\nهەر لەم چوارچێوەیەدا ئێستا مارین لۆبن سەرۆكی پارتی بەرەی نیشتمانی راستگەرا لە ژێر لێكۆڵینەوەدایە, بەهۆی دامەزراندنی یارمەتیدەری خەیاڵی حیزبییەوە لە پەرلەمانی ئەوروپا لە برۆكسل, ئەو یارمەتیدەرانە بەناو لە پەرلەمانی ئەوروپا كار دەكەن, كەچی كارە حیزبیەكانی پارتەكەی لەناو فەرەنسا بەڕێوە دەبەن, تا ئێستا 7 ملیۆن ئیرۆیان وەرگرتووە, ئەمە وەك گەندەڵی سەیر كراوەو كێشەی ناوەتەوە.\nئەگەر سەیری ئەم دوو نمونەیەی سەرەوەی فەرەنسا بكەین, لە نموونەی یەكەمەوە چەند نموونەی كوردیانە بژمێرین؟ لە دامەزراندنی هاوسەر و كچ و كوڕو براو خەزور بە راوێژكار و سكرتێرەو چی و چی , ئەوا لیستمان دورو درێژە, ئەگەر سەیری نموونەی دوەمیش بكەین, ئەوا چەند پەرلەمانتارمان هەیە لە بەغدا خەڵكی بە پاسەوان و راوێژكارو شتی لەم بابەتە نووسیووە كەچی بۆ یەك رۆژیش ناچنە بەغداو موچەكەیان موفت وەردە گرترێت و 20 بۆ 30%ی دەدەنە خاوەنەكەی ئەوی دی بۆ خۆیان وەردەگرن و دەیخەنە تەنگەی باخەڵیانەوە, باوەڕ ناكەم لەوەندە ساڵەی رابردوودا پەرلەمانتار و وەزیرو… هەبوبێت هەموو پاسەوانەكانی دامەزراندبێت, لە كاتێكدا مارین لۆبین فلسی بۆ خۆی هەڵنەگرتووە, لە بری ئیشی برۆكسل لە پاریس كاری حیزبی پێیان كردووە, ئەوانەی خۆمان بوونە بە مقاولی مەتروكە.\nئەی دەبێت ئێمە چەند هەزار كەسمان هەبێت لە بەغداو هەولێر موچە وەربگرن, چەندیشمان هەبێت لە هەولێر بەڕێوەبەری گشتی بۆینباخ لەمل بێت لە بەغداش بە پاسەوان نووسرابێت, ئەدی دەبێت چەند ژنە بەرپرس و مناڵە مەسئولمان هەبێت بەرپرسیارێتی وەهمیان هەبێت, ئەدی چەند باخەوان و شوان و پاسەوانی پرۆژەو…. چی و چیمان هەبێت, خەریكی كاری شەخسی بن بۆ بەرپرسان, ئەدی ئەو شۆفێرانەی مناڵ و مناڵی بەرپرسان بۆ قوتابخانە و…. دەگوازنەوە , ئەدی و ئەدی.


جارێکیتر کریستۆفەر نۆلان - بنکەی روناکبیریی گەلاوێژ :: Gelawej\nسینەما Apr 7, 2021\nفیلمی The Prestige فیلمێکی سایکۆلۆجیی هەستبزوێنە، لە دەرهێنانی کریستۆڤەر نۆلان و، نووسینی کریستۆڤەر نۆلان و جۆناسان نۆلانی برایەتی بە هاوبەشی. فیلمەکە لە ساڵی ٢٠٠٦ بڵاو کراوەتەوە و لە ڕۆمانێکەوە وەرگیراوە بە هەمان ناو کە ساڵی ١٩٩٥ چاپ و بڵاو کراوەتەوە ، ڕۆمانەکە لە نووسینی کریستۆڤەر پریستە و باس لە دوو جادووبازی کۆتاییەکانی سەدەی نۆزدە دەکات بە ناوەکانی ڕۆبەرت ئەنگیەر و، ئەلفرێد بۆردن لە شاری لەندەن.\nلە ساڵی ١٨٩٠دا لە لەندەن ڕۆبەرت و ئەلفرێد کاری جادووبازییان دەکرد لەگەڵ ئەندازیارێک بە ناوی جۆن کەتەر کە دیزاینی ستەیجەکەی بۆ دەکردن. لە کاتی نماییش کردنی فێڵی بەرمیلە ئاوەکەدا، جولیای هاوسەری ڕۆبەرت شکست دەهێنێت لەوەی خۆی بکاتەوە و لە ئاوەکە بێتە دەرەوە، دەخنکێت. ڕۆبەرت کە هاوسەری جولیایە ئەلفرێد تۆمەتبار دەکات بە بەکارهێنانی گوریسێکی قاییمتر بوەتە هۆی مردنی ژنەکەی و سەرکێشیی بە ژیانی جولیاوە کردووە. کاتێکیش ڕۆبەرت لە ئەلفرێد دەپرسێت کامە گوریسی بەکار هێناوە، ئەلفرێد بە نازانم وەڵامی دەداتەوە، هەر بەو هۆیەوە هەردوو چادووباز دەبنە دوژمنی یەک.\nڕۆبەرت وئەلفرێد کارەکانیان جیا دەکەنەوە و لەوە بە دوا هەر کەسە و لە شوێنێکی جیا کار دەکەن، ڕۆبەرت بەردەوام دەبێ لە کار کردن لەگەڵ جۆن کەتەر و، ئەلفرێدیش دەڕوا کار لەگەڵ ئەندازیارێکی نوێ دەکات بە ناوی فاڵۆن. ڕۆبەرت یەکێک لە فێڵەکانی ئەلفرێد پوچەڵ دەکاتەوە بەوەی کاتێک ئەلفرێد لە خەودایە، دەچێت فیشەکی ڕاستەقینە دەخاتە نێو دەمانچەکەیەوە و بەمەش ئەلفرێد دوو پەنجەی خۆی لەدەست دەدات. ئەلفرێدیش فێڵی ون کردنی باڵندەکەی ڕۆبەرت پوچەڵ دەکاتەوە لەسەر ستەیج بەوەی کە باڵندەکەی دەکوژێت و خۆبەخشێکیش لە جەماوەرەکە بریندار دەبێت.\nئەلفرێد فێڵێکی نوێ دەدۆزێتەوە، ناوی دەنێت 'پیاوی گوازراوە' کە تێیدا پیاوێک دەچێتە نێو دۆڵابێکەوە لە لایەکی ستەیجەکە و لە لاکەیتری ستەیجەکە لە نێو دۆڵابێکیترەوە دێتەوە دەرەوە. ڕۆبەرت ناتوانێ ئەم فێڵە نوێیەی ئەلفرێد ئاشکرا بکات هەر بۆیە بڕیار دەدات بە شێوازی خۆی هەمان فێڵ بەکار بهێنێت. دوو کەسی تەواو هاوشێوە بەکرێ دەگرێت بۆ ئەم کارە، لاسایی کردنەوەی فێڵەکەی ئەلفرێت سەرکەوتنێکی زیاتر بەدەست دەهێنێت لەوەی خودی ئەلفرێد خۆی بەڵام ڕۆبەرت بەمەوە ناوەستێ و هەوڵ دەدات لەگەڵ ئۆلیڤیای یاریدەدەریداسیخوڕی بەسەر ئەلفرێدەوە بکات و نهێنیی فێلی 'پیاوی گوازراوە' ئاشکرا بکات. دواتر ئۆلیڤیا دەکەوێتە داوی خۆشەویستیی ئەلفرێدەوە و لە ڕۆبەرت هەڵەگەڕێتەوە، دەبێتە یاریدەدەری ئەلفرێد. دوای ئەوەی کە ئۆلیڤیا و ڕۆبەرت ڕووبەڕووی یەک دەبنەوە، ڕۆبەرت وا لە ئۆلیڤیا دەکات کۆپییەکی دەفتەری فێڵەکانی ئەلفرێد بداتێ. دەفتەرەکە ڕۆبەرت دەگەیەنێتە ئەمریکا بە مەبەستی دۆزینەوەی نیکۆلا تێسلا کە ڕۆبەرت پێی وایە تێسلا ئەو کەسەیە کە ئامێرەکەی بۆ ئەلفرێد دروست کردووە، دواتر ڕۆبەرت گومان دەکات دەفتەرەکە لە ڕاستیدا ساختە بێت و بۆ سەر لێ شێواندنی ئەو درووست کرابێت. تێسلا ئامێرێک بۆ ڕۆبەرت دروست دەکات بەڵام، لەجیاتیی گواستنەوەی ئۆبجێکت، ئەم ئامێرە نوێیە هەر ئۆبجێکتێکی تێ بکرێت دەیکات بە دوو بە ماوەیەکی زۆر کورت. تێسلا سەفەرێکی زۆر بە پەلەی لە پێش دەبێت هەر بۆیە دەڕوات بەڵەم، ئامێرەکە پێش وەخت گەیشتووە بە دەست ڕۆبەرت، تێسلا ئامۆژگاریی ڕۆبەرت دەکات کە لەناوی بەرێت چونکە تەنها نەهامەتی و بەختی خراپی بۆ دەهێنێت.\nهاوسەری ئەلفرێد بە ناوی سارا خۆی دەکوژێت بەهۆی ئەو کەسایەتییە دژ یەک و سەیرەی ئەلفرێدەوە کە هەرگیز لێی تێنەدەگەیشت.\nئەلفرێد دواتر بە ئۆلیڤیا دەڵێت کە هیچکات سارای خۆش نەویستووە و ئۆلیڤیای خۆشدەوێت، دواتر ئۆلیڤیا زۆر بێزار دەبێ لە ناکۆکییە بەردەوامەکانی ڕۆبەرت و ئەلفرێد، بڕیار دەدات ئەو شوێنە جێ بهێڵێت و بڕوات.\nڕۆبەرت لە لەندەن نماییشی پیاوی گوازرەوە دەکات بە بەکارهێنانی ئامێرەکەی کە تێسلا بۆی دروست کردبوو، لە کاتی نماییشدا ئەلفرێد بە نهێنی هەوڵ دەدات بچێتە پشت شانۆکەوە، لەوێ دەبێتە گەواهیدەری مردنی ڕۆبەرت، کاتێک دەبینێ ڕۆبەرت دەکەوێتە تەڵەیەکەوە و لە نێو تەنکییەک ئاودا دەخنکێت. لەو کاتەدا پۆلیس دێت و ئەلفرێد بە تۆمەتی کوشتنی ڕۆبەرت دەگرن، سزای لەسێدارەدانی بۆ دەردەچێت.\nکاتێک هێشتا لە زینداندایە ڕۆبەرت دوبارە دەردەکەوێتەوە و دێت بۆ سەردانی ئەلفرێد لە زیندان، جێس کە کچی ئەلفرێدە لەگەڵ ڕۆبەرتدایە، ئەلفرێد داوای لێدەکات واز لە کچەکەی بهێنێت، لە بەرامبەردا هەموو فێڵەکانی خۆیی پێ دەدات بەڵام ڕۆبەرت بەمە ڕازی نابێ و لەگەڵ جێسدا دەڕوات.\nپۆلیسەکان بەوە دەزانن کە ڕۆبەرت نەمردووە بەڵام لەپێناو ئاشکرا کردن و لەناوبردنی ئامێرەکەی تێسلادا، هەر سزای لەسێدارەدانەکە لانابەن و ئەلفرێد بە تاوانی کوشتنی ڕۆبەرت لەسێدارە دەدرێت.\nڕۆبەرت دەگەڕێتەوە سەر شانۆ و، کەسێکی نەناسراو دێت و، فیشەکێک دەنێ بە ڕۆبەرتەوە، دواتر دەردەکەوێت کە ئەلفرێدە، لە کۆتاییدا رۆبەرت بۆی دەردەکەوێت کە لە ڕاستیدا ئەلفرێد لە ڕاستیدا کۆپی کراوێکە لە دوانەیەکی تەواو لەیەکچوو. ئەوەی نماییشی پیاوی گوازراوەی دەکرد و سارای خۆشدەویست دوانەکە بوو، ئەوەش کە ئۆلیڤیای خۆش دەویست کۆپییەکە بوو.\nهەر جارێکیش ڕۆبەرت ئامێرەکەی تێسلای بەکار بهێنایە بۆ نماییشی پیاوی گوازراوە، دەبوایە ڕۆبەرتی ڕاستی لە پشت شانۆکەوە بخنکایە و بمردایە بۆ ئەوەی لە ڕێگای ئامێرەکەوە رؤبەرتێکی نوێ کۆپی ببێت.\nئەلفرێد دەمرێ و چراکەی لەدەست دەکەوێ، هەموو شانۆکە گڕدەگرێ و دەسوتێ، ڕۆبەرت ڕادەکا و، جێس ڕزگار دەکات.


📅 09-11-2017 رێکەوت و رووداو (کڕۆنۆلۆژیا)\n📅 کاتی تۆمارکردن Nov 9 2017 12:00AM\n👁 ئەم بابەتە 8,462 جار بینراوە\nباکووری کوردستان - بەتۆمەتی بانگەشەکردن بۆ پەکەکە [ زۆرتر... 👁] ✖ ✖ 5 14 ✔ 99% ✍ هـ.ب. 9-11-2017 0:00:00\n📅 کاتی تۆمارکردن Nov 9 2017 10:58AM\nباوکێکی ئێزدی کە ئامادەبوو بۆ رزگارکردنی هاوسەر و [ زۆرتر... 👁] ✖ ✖ 0 0 ✔ 99% ✍ هـ.ب. 9-11-2017 10:58:24\n📊 بڕیارەکەی بانکی ناوەندی عێراق بەرامبەر هەرێم کارەساتی لێدەکەوێتەوە ئامار و راپرسی\n📅 کاتی تۆمارکردن Nov 9 2017 8:50AM\nدواڕۆژ، عیسا عەبدولقەهار پسپۆڕێکی ئابووری رادەگەی [ زۆرتر... 👁] ✖ ✖ ✖ 0 0 ✔ 91% ✍ هـ.ب. 9-11-2017 8:50:26\n📖 چۆن ململانێی رۆسنەفت و بریتش پترۆڵیۆم خەونی سەربەخۆیی کوردستانی لەباربرد؟ کورتەباس\n📅 کاتی تۆمارکردن Nov 9 2017 1:08PM\nبەو ناونیشانەی سەرەوە، حسێن جەمۆ بابەتێکی لە رۆژنا [ زۆرتر... 👁] ✖ ✖ ✖ 0 0 ✔ 97% ✍ هـ.ب. 9-11-2017 13:08:23\n📊 حکومەتی هەرێم 100ملیۆن دۆلار دەداتە کۆمپانیا نەوتییەکان ئامار و راپرسی\n📅 کاتی تۆمارکردن Nov 10 2017 10:37AM\nسەرچاوەیەکی نزیک لە حکومەتی هەرێمی کوردستان دەڵێت [ زۆرتر... 👁] ✖ ✖ ✖ 0 0 ✔ 89% ✍ هـ.ب. 10-11-2017 10:37:04


پەرلەمانتارێکى هاوپەیمانی فەتح ڕایگەیاند، ئەگەر عادل عەبدولمەهدی پابەندی چاکسازییەکان و مەرجەکانی ڕێککەوتنە 45 ڕۆژییەکە نەبێت، دوای تەواوبوونی ئەو وادەیە ناچاری دەکەن دەستلەکاربکێشێتەوە.\nهەفتەى ڕابردوو 12 لایەنى سیاسی کە هاوپەیمانى فەتحیشیان تێدایە، لە ماڵى عەمار حەکیم کۆبوونەوە و ڕێککەوتنێکیان واژۆکرد و مۆڵەتى 45 ڕۆژیاندایە حکومەت بۆ ئەنجامدانى چاکسازیى، ئەگەرنا کاردەکەن بۆ لەکارخستنى حکومەت و هەڵبژاردنى پێشوەخت.\nسەعد شاکر کازم، ئەندامى پەرلەمانی عێراق لە هاوپەیمانی فەتحی سەر بە هادی عامری، تایبەت بەناس کوردی ڕاگەیاند “تائێستا وەک هاوپەیمانی فەتح پابەندین بەو ڕێککەوتنەی هەفتەی ڕابردوو لەلایەن 12 لایەنی سیاسی عێراقییەوە واژۆکراو بڕیاردرا موڵەت بدرێت بە سەرۆک وەزیران بۆ ماوەی 45 ڕۆژ بۆ ئەنجامدانی چاکسازییەکان”.\nوتیشی “ئەگەر حکومەتەکەی عادل عەبدولمەهدی پێش کۆتایی ئەو وادەیەی بۆی دیاریکراوە نەتوانێت چاکسازییەکان و مەرجەکانی ڕێککەوتنەکە جێبەجێبکات، بەدڵنیاییەوە ناچاری دەکەین دەستلەکاربکێشێتەوە”.\nئەمە لە کاتێکدایە، دوێنێ سێشەممە، بەشیر حەداد، جیگری سەرۆکی پەرلەمانی عێراق ڕایگەیاندبوو، ئەو لایەنانەی کە عادل عەبدولمەھدیان کردە سەرۆک وەزیران لە نیوەی ڕێگا بە جێیان ھێشت و تەنیا فراکسیۆنە کوردستانییەکانن کە پشتگیریی له حکومەتەکەی دەکەن.


وێبسایتی شتومەک | مەکینەی ڕیش تاشین فیلیپس - شەحن - دەمی قەنافز PT870 - گەیاندنی هەرزان\nHomeجوانکاری و تەندروستیتەندروستی و جوانکاری پیاوانمەکینەی ڕیش تاشینمەکینەی ڕیش تاشین فیلیپس – شەحن – دەمی قەنافز PT870\nمەکینەی ڕیش تاشین فیلیپس – شەحن – دەمی قەنافز PT870\nبەبەکارهێنانی ئەم مەکینەیە بەیانییەکانت چالاکتر بکە. بەرگەگرتنێکی زۆرتری باتری بە شەحنکردنەوەیەکی کەمتر، شۆردنی تەواوەتی و تایبەتمەندی DualPrecision لە شێوازی کارکردندا، هەموو ئەمانە دەتکاتە خاوەن تاشینێکی خاوێنتر. لەگەڵ تایبەتمەندی PowerTouch هەمیشە تاشینی بەیانیانت ئەنجام بدە.\nدەمەکانی تایبەتمەندی DualPrecision یان هەیە\nتایبەتمەندی دەمی خوولاوەی هەیە\n٢ ساڵ گەرەنتیی کۆمپانیای فیلیپس\n١ کاتژمێر شەحنکردنەوە، زیاتر لە ٥٠ خوولەک کارکردن\nدوای یەک کاتژمێر شەحنکردنەوە بۆ ماوەی زیاتر لە ٥٠ خوولەک کاردەکات، کە ئەمەش بەشی ١٧ جار تاشین دەکات. تەنها بە ٣ خوولەک شەحنکردنەوە دەبیتە خاوەن وزەی تەواو بۆ ١ جار تاشین. هەمیشە با پڕ شەحن بێت بۆ ئەوەی هەرکاتێک ویستت ئامادەبێت.\nسیستمی بەرزکردنەوە و بڕینی مووەکان بۆئەوەی بەشێوەیەکی ئاسوودەبەخشانە پڕۆسەی تاشینەکە بەئەنجام بگات\nئەم مەکینەیە سیستمی جووت دەمی هەیە ئەمەش وادەکات لەپێناو تاشینێکی ورد مووەکان بەرزبکاتەوە و بە شێوەیەکی ئاسوودەبەخشانە لە ژێر پێستەوە بیانبرێت.\nتایبەتمەندی وەڵامدانەوەی داینەمیکی بۆ هێڵکاری دەموچاو گونجاوە لەگەڵ چەماوەکانی سەر دەموچاو و مل\nلەپێناوی تاشینێکی ساف، بەهۆی ئەم تایبەتمەندییەوە بەشێوەیەکی ئۆتۆماتیکی خۆی دەگونجێنێ لەگەڵ هەموو چەماوەکانی سەر دەموچاو و مل.\nبەهۆی تایبەتمەندی DualPrecision cutting تەنانەت مووە هەرە کورتەکانیش دەتاشێت\nدەمەکانی مەکینەکە کە تایبەتمەندی DualPrecision cutting یان هەیە درزیان هەیە بۆ تاشینی مووە ئاساییەکان هەروەها کونیان هەیە بۆ تاشینی کورترین مووەکان.\nسیستمی خێراپاککردنەوە QuickRinse و شۆردنی مەکینەکە بەتەواوی\nبەهۆی گونجاویی مەکینەکە بۆ تەواو شۆردن لەگەڵ سیستمی خێراپاککردنەوە QuickRinse لە کاتێکی کەمتردا خاوێندەکرێتەوە.\nتایبەتمەندی خوولانەوەی زیرەک SmartPivot وادەکات مەکینەکە هەمیشە بەرکەوتنی لەگەڵ پێستدا هەبێت\nبۆ تاشینێکی خێرا، ئەم تایبەتمەندییە وادەکات سێ دەمەکەی تاشینی مەکینەکە بەشێوەیەکی بەردەوام لەگەڵ پێست بەبەریەککەوتنیان هەبێت.\nدەمی کورتکردنەوەکە نایابە بۆ کورتکردنەوەی مووی قەنافز و سمێڵ\nبەهۆی دەمی کورتکردنەوەی موو کە پانییەکی تەواوی هەیە، نایابە بۆ کورتکردنەوەی مووی سمێڵ و قەنافزەکان.\nکۆد: Philips-PT870 بەش: مەکینەی ڕیش تاشین\nتایبەتمەندی پێشکەوتووی بەرزکردنەوە و بڕینی مووەکان\nسیستمی نەرمونیان و جووڵاو\nتایبەتمەندی خوولانەوەی زیرەک SmartPivot\nتایبەتمەندی وەڵامدانەوەی داینەمیکی بۆ هێڵکاری دەموچاو\nستایل دانان بوونی دەمی کورتکردنەوەی قەنافز\nدەسکی لاستیکیی زبر\nئەڵقەی بەردەم دەمەکەی (بریقەدار)\nئەڵقەیەکی بریقەدار لە بەشی پێشەوەی\nنیشاندەری ڕەشی بریقەدار\nڕەنگ ستیلی تاریک\nجۆری باتری لیثیۆم-ئایۆن\nڤۆڵتییەی ئۆتۆماتیک ١٠٠ بۆ ٢٤٠ ڤۆڵت\nتوانای بەکارهاتوو لە دوای داگیرسان و پێش بەکارهێنان کەمتر لە ٠.٢ وات\nئەوپەڕی توانای بەکارهاتوو ٥.٤ وات\nئاسانکاری بۆ بەکارهێنان\nبە تەواوەتی دەشۆردرێت\nتایبەتمەندیی QuickRinse بۆ خاوێنکردنەوەی ئەو شوێنەی مووەکانی تێدا کۆدەبێتەوە\nکاتی ئیشکردن دوای یەک شەحنی تەواو ٥٠ خولەک\nکاتی پێویست بۆ شەحنکردنەوە\nشاشەکە پیشانی دەدات کە:\nدوو ئاماژەدەری LED\nبە کارەبا و بێ کارەبا کار دەکات\nشەحنکردنەوەی خێرا بەشی ١ تاشین\nگەرەنتی ئەم ئامێرە دوو ساڵ گەرەنتیی کۆمپانیای فیلیپسی لەگەڵدایە\n0 کەس هەڵسەنگاندنی کردووە\n0.0 ڕای گشتی کڕیارەکان\nببە بە یەکەم کەس کە ڕای خۆی دەنووسێت دەربارەی “مەکینەی ڕیش تاشین فیلیپس – شەحن – دەمی قەنافز PT870” هەڵوەشاندنەوەی وەڵام\nتا ئێستا هیچ کڕیارێک ڕای خۆی دەربارەی ئەم کاڵایە نەنووسیوە.\nمەکینەی ڕیش تاشین, مەکینەی کورتکردنەوەی ڕیش\nمەکینەی ڕیش تاشین فیلیپس شەحن لەگەڵ بنکەی ڕاگر و سیستمی Jet Clean+ – RQ1280\nئەم مەکینەیە پێشکەوتووترین ئامێری ڕیش تاشینی کۆمپانیای فیلیپسە کە تا ئێستا درووستکرابێت. باشترین ئەزموونی تاشینت پێدەبەخشێت. بەهۆی سیستمی GyroFlex 3D لەگەڵ هەموو چەماوەکانی دەموچاوت دەگونجێت و دەمەکانی تاشین کە تایبەتمەندی UltraTrack یان هەیە لەماوەیەکی زۆرکەمدا تەواوی مووەکان دەتاشن.\nتایبەتمەندی GyroFlex 3D و UltraTrack\nیەک کاتژمێر شەحنکردنەوە و ٦٠ خوولەک کارکردن بەبێ کارەبا\nدەمی وردکاری کورتکردنەوەی موو\n٢ ساڵ گەرەنتیی کۆمپانیای فیلیپسی لەگەڵدایە\nمەکینەی ڕیش تاشین و کورتکردنەوە و دانانی ستایل فیلیپس – شەحن و ڕاگری شەحن RQ1175\nئەم مەکینەیە جگەلەوەی تاشینێکی سافت پێدەبەخشێت، هاوکات بە نەرمونیانی لەگەڵ پێستت مامەڵە دەکات. بەهۆی سیستمی GyroFlex 2D بەئاسانی لەگەڵ چەماوەکانی دەموچاوتدا دەگونجێ و بە دەمەکانی کە تایبەتمەندی DualPrecision یان هەیە تەنانەت مووە هەرە کورتەکانیش دەتاشێت.\nدەمەکانی تایبەتمەندی GyroFlex 2Dو DualPrecision یان هەیە\nدوای یەک کاتژمێر شەحنکردنەوە بۆ ماوەی ٥٠ خوولەک بەبێ کارەبا کاردەکات\nهەریەک لە جانتا و دەمی جوانکردنی ڕیشی لەگەڵدایە\nمەکینەی ڕیش تاشین فیلیپس- دژەئاو – AT890\nچێژ لە تاشینێکی بووژێنەرەوە وەرگرە بەبێ ئەوەی ترست هەبێت لەوەی مەکینەکە زیان بە پێستت بگەیەنێت. ئەم ئامێرە ڕووپۆشێکی بەرگر لە تێچوونی ئاوی Aquatec Seal هەیە، دەتوانیت ببیتە خاوەنی تاشینێکی ئاسوودەبەخشانە لەباری وشکیدا یان بە بەکارهێنانی جێڵ و کەفی تاشین ببیتە خاوەنی تاشینێکی بووژێنەرەوە لەباری تەڕیدا.\nدەمەکانی ئامێرەکە بە هەموو لایەکدا دەجووڵێن\nمەکینەی ڕیش تاشین فیلیپس – لەگەڵ دەمی قەنافز HQ6946\nئەم ئامێرە جگە لەوەی نرخەکەی گونجاوە، لەکاتی تاشیندا ئاسوودەبەخشە و مووەکان لەبنەوە دەبڕێت. سیستمێکی نەرمونیان و جووڵاو لەگەڵ دەمی تاشینی ورد بەیەکەوە کۆکراونەتەوە، ئەمەش گەرەنتی تاشینێکی نایاب و ئاسوودەبەش دەکات.\nدەمی تاشینی ورد کە نەرمونیان و جووڵاون\nتەنها بەکارەبا ئیشدەکات\nدەمێکی کورتکردنەوەی موو کە لە بەشی سەرەوەیەوە هەڵدەدرێتەوە\n٢ ساڵ گەرەنتی کۆمپانیای فیلیپس\nمەکینەی ڕیش تاشین و کورتکردنەوە و دانانی ستایل فیلیپس – دەمی کورتکردنەوە RQ1275\nمەکینەی ڕیش تاشین فیلیپس – بنکەی ڕاگر – شەحن – دەمی ستایل دانان S9171\nئەم مەکینەیە پێشکەوتووترین مەکینەی ڕیش تاشینی کۆمپانیای فیلیپسە، تەکنەلۆجیای نایابی دیاریکردنی چەماوەکانی دەموچاوی هەیە، بەمەش بەشێوەیەکی باوەڕپێنەکراو سەر ڕووی چەماوەکانی دەموچاو دادەپۆشێت، هەروەها خاوەنی سیستمی V-Track کە لەپێناو تاشینێکی وردا مووەکان بۆ باشترین ئاڕاستەی بڕین ئاڕاستەدەکات.\nدەمەکانی تاشین سیستمی V-Track ی وردکاریان هەیە\nدەمی گونجاو لەگەڵ چەماوەکانی دەموچاو کە بە ٨ ئاڕاستەدا دەجووڵێن\nبەرزە سیستمی خاوێنکردنەوە SmartClean Plus\nدەمی ستایل دانان SmartClick\nمەنجەڵی بوخاری کارەبایی فیلیپس - ستیل - دژەژەنگ - تایمەر HD2108\nخەڵاتەی کارەبایی فیلیپس - ٣٠٠ وات - ٥ خێرایی - تووڵی شڵەقاندن و شێلان - HR1459\nسوورکەرەوەی خواردن کارەبایی فیلیپس - ٢٠٠٠ وات - HD6103\nپاوەربانکی ئەنکەر - ١٠٠٠٠ میلی ئەمپێر کاتژمێر - Anker PowerCore Lite\nپاوەربانکی هۆکۆ ١٠ هەزار میلی ئەمپێر کاتژمێر - Hoco Mige B20\nپڕۆجێکتەر هەرە بچوک مارکەی جمگۆ - JMGO Smart Portable Projector M6 Gold\nپاوەربانکی ئەنکەر - ٦٧٠٠ میلی ئەمپێر کاتژمێر - Astro E1\nپاوەربانکی ئەنکەر - ١٥٦٠٠ میلی ئەمپێر کاتژمێر - شەحنکردنەوەی خێرا - PowerCore\nبەخێر بێیت بۆ وێبسایتی شتومەک، لە ئێستادا و بۆ ماوەیەکی نادیار کارکردنمان لە وێبسایتی شتومەک-دا ڕاگرتووە. Dismiss


وێنە.. لە كۆیە یادی مەلای گەورە دەكرێتەوە – تۆڕی میدیایی خەڵک\nوێنە.. لە كۆیە یادی مەلای گەورە دەكرێتەوە\n2020/10/10 - 10:59 PM\nبە ئامادەبوونی چەندین مامۆستای ئاینی و بەرپرسی حكومی و حزبی و شاعیر و نووسەر و ڕۆشنبیرانی سنوورەكە، ئەمڕۆ شەممە 10/10/2020، لە كۆیە یادی 77 ساڵەی كۆچی دوایی مەلای گەورە كرایەوە.\nئەبوزێد ساڵح مستەفا ئەندامی سەركردایەتی و لێپرسراوی مەڵبەندی كۆیەی یەكێتیی نیشتمانیی كوردستان و سەرۆكی لیژنەی ڕێوڕەسمی یادی 77 ساڵەی مەلای گەورە ڕایگەیاند: مەلا محەمەدی جەلیزادە ناسراو بە (مەلای گەورەی كۆیە) هەموو بەهرە و تواناكانی خستووەتە خزمەت پرسی نەتەوەكەی و لەمڕۆشدا چاپی دووەمی تەفسیرەكەی كە لەسەر ئەركی د. بەرهەم ساڵح سەرۆك كۆماری عیراق لە چاپدراوە بڵاودەكرێتەوە.\nدواتریش پڕۆفیسۆر د. جەواد فەقێ نوێنەری د. بەرهەم ساڵح سەرۆك كۆماری عیراق ڕایگەیاند، پێویستە ئامۆژگارییەكانی مەلای گەورە لەپێناو یەكێتی و یەكڕیزی گەلەكەماندا جێبەجێ بكەین، چونكە تەنها بەوە دەگەینە ئامانجەكانمان.\nمەلای گەورە ناوی تەواوی (مەلا محەمەدی كوڕی مەلا عەبدوڵای كوڕی مەلا ئەسعەدی كوڕی مەلا عەبدولڕەحمانی كوڕی مەلا عەبدوڵای كوڕی مەلا محەمەدی كوڕی مەلا ئیبراهیمی كوڕی شێخ حەسەن)ە، ساڵی (١٨٧٦) لە بنەماڵەی جەلیزادە لە كۆیە لە دایك بووە، بە مەلا محەمەد یان مەلای كۆیە و مەلای گەورە و مەلای گەورەی كۆیی ناسراوە، لە 12ی تشرینی یەكەمی ساڵی (١٩٤٣) هەر لە كۆیە كۆچی دوایی كرد و لە گۆڕستانی دەروێش خدر بە خاكسپێردراوە.\nد. بەرهەم ساڵحسەرۆك كۆماری عیراقكۆیەمەلای گەورەیەكێتیی نیشتمانیی كوردستان\nوەزیری پلاندانان: ڕێژەی هەژاری لەهەرێم زۆر كەمترە بەبەراورد لەگەڵ پارێزگاكانی تری عیراق\nترەمپ: ڕێكەوتنێكی نوێ لەگەڵ ئێران واژۆ دەكەم\nنابینایان گەشتی شاخەوانی بۆ بەرزترین چیا ئەنجامدەدەن\nكۆسرەت ڕەسوڵ لەگەڵ بەرهەم ساڵح لە سلێمانی كۆبوەوە


سامسۆنگ ڕێکەوتی ڕاگەیاندنی گالەکسی M ـی ئاشکرا کرد – کەی ئای تی ئێن\nسامسۆنگ 16, كانونی دووه‌م 2019\nکۆمپانیای سامسۆنگ لە ماوەی ڕابردوودا بازاڕی وڵاتی هیندستانی بۆ کۆمپانیاکانی شاومی و ئۆپۆ و ئەوانی دیکە چۆڵ کردبوو و فرۆشی بە ڕێژەیەکی زۆر لە وڵاتەکەدا کەمی کردبوو، بە چەند مۆبایلێکی نرخ هەرزان کۆمپانیاکە دەیەوێت دووبارە جڵەوی بازاڕی وڵاتەکە بگرێتەوە دەست.\nکۆمپانیای سامسۆنگ ڕێکەوتی ٢٨ ـی ئەم مانگەی دیاریکرد بۆ نمایشکردنی یەکەمین مۆبایلی خۆی بە نۆچی دڵۆپەییەوە لە زنجیرەی M لە وڵاتی هیندستان، وێنە فەرمییەکان پشتڕاستی دەکەنەوە کە مۆبایلەکە لە پشتەوە خاوەن دوو کامێرایە، هەروەها خاوەن ڕوونمایەکە لە جۆری Infinity-U و نۆچی دڵۆپەیی لەسەر ڕووی ڕوونماکەیدا هەیە کە کامێرای پێشەوەی تێدا جێگیر کراوە. لەگەڵ ئەوەشدا دەردەکەوێت کە مۆبایلەکە خاوەن دەرچەی بارگاویکەرەوەی USB-C و دەرچەی بیستۆک دەبێت و پشتگیری لە بارگاویکەرەوەی خێرا دەکات، هەروەها خاوەن هەستەوەری پەنجەمۆر دەبێت لە پشتەوەیدا لەگەڵ بوونی پاترییەکی زەبەلاح.\nکۆمپانیاکە هیچ وردەکاریەکی لەسەر مۆبایلەکە و نرخەکانی نەخستۆتە ڕوو، بەڵام پێدەچێت سێ جۆر لە مۆبایلەکە بە ناوەکانی M10 و M20 و M30 ڕابگەیەندرێت و نرخیشیان لە نێوان ١٤٠ بۆ ٢٨٠ دۆلاردا بێت.\nبە پێی پێشبینی Slash Leaks بۆ گالەکسی M20 مۆبایلەکە خاوەن ڕوونمایەک دەبێت بە قەبارەی ٦.٣ ئینج و خاوەن دوو کامێرا دەبێت لە پشتەوە بە ڕوونی ١٣ مێگاپێکسڵ و ٥ مێگاپێکسڵ، لەگەڵ پاترییەک بە توانستی ٥.٠٠٠ ملی ئەمپێر و وەشانی Android 8.1 ـی لەسەر جێگیر دەبێت.\nوەکو ئاماژەی پێدراوە، هیچ وردەکارییەکی فەرمی لەسەر مۆبایلە نوێیەکە لە لایەن سامسۆنگەوە لە ئارادا نییە و نازانرێت مۆبایلەکە تەنها تایبەت دەبێت بە بازاڕی وڵاتی هیندستان یاخود نا، پێویستە تاوەکو ڕێکەوتی ئاماژەپێدراو چاوەڕوانی ڕاگەیاندنی مۆبایلە نوێیەکە و ئاشکرابوونی وردەکارییەکانی بکەین.\nتاگەکان Galaxy M Samsung سامسۆنگ گالەکسی هەواڵ


پیره‌مێردی رۆژنامه‌وان | PUK CENTRAL COUNCIL\nدوو شه‌ممه, حوزه‌یران 15, 2015 8:09 pm\nنه‌ورۆزو پیره‌مێردی په‌نده‌كان له‌هه‌قی پیره‌مێردی رۆژنامه‌نووسیان خواردووه. خه‌ڵك زیاتر پیره‌مێردی «فه‌رهه‌نگی» ده‌ناسن كه به‌زیندووكردنه‌وه‌ی نه‌ورۆزی دێرین جه‌ژنێكی نه‌ته‌وه‌یی به‌رپاكردو بۆنه‌یه‌كی كۆمه‌ڵایه‌تی‌و شارستانی پێكگه‌یشتنی له‌سلێمانی، یانی له‌كوردستانی باشووردا، ئه‌فراند. له‌سه‌رده‌مێكدا كه شار له‌قۆناغی راگوزه‌ری گه‌شه‌كردندا بوو، ئه‌دگاری سلێمانی نه‌ده‌بووه ئه‌و ئه‌دگاره‌ی ئێستای، كه هه‌موومان له‌به‌رهه‌مه‌كه‌ی ده‌خۆین، ئه‌گه‌ر پیره‌مێردو ده‌سته‌ی یه‌كه‌می مونه‌وه‌ره‌كانی شاره حه‌یاته‌كه ره‌نجی فه‌رهادی وایان نه‌دایه كه پێوه‌ی ده‌ناسرێن.\nپیره‌مێرد له‌یاده‌وه‌ریی میللیدا نه‌ورۆزو په‌ندی پیره‌مێردی نه‌سیحه‌تئامێزو شاعیرو پیره‌مێردی زانستییه، ته‌نانه‌ت كه وه‌ك پیره‌مێردی رۆژنامه‌ی ژین‌و ژیانیش ناوی دێت، ئه‌وا له‌زهنیه‌تی گشتیدا رۆژنامه ئامرازێكی یارمه‌تیده‌ره له‌چه‌ندین ئامرازی تر بۆ گه‌یاندنی په‌یامی فه‌رهه‌نگی پیره‌مێرد. یانی له‌و ده‌ره‌فه‌تانه‌شدا كه رۆژنامه‌وانیی پیره‌مێرد وه‌ك وێستگه‌یه‌كی گرنگی ره‌وتی ژیانی پیره‌مێرد سه‌یر كراوه، ئه‌وا له‌ده‌ره‌وه‌ی ئه‌و تاریفه فه‌رهه‌نگییه رۆژنامه هه‌ر ئامرازێكی ئیفره‌نجییه كه ده‌كرا پیره‌مێرد ده‌سبه‌رداری بێت ئه‌گه‌ر ئامرازی چاكترو كه‌متر (ده‌سته‌بژێری)ی بۆ گه‌یاندنی په‌یامه‌كه هه‌بوایه.\nله‌سه‌رینی ئه‌مه‌وه‌یه كه ئێژم پیره‌مێرده‌كانی تر له‌به‌شی پیره‌مێردی رۆژنامه‌وانیان خواردووه‌و وه‌ختێتی ته‌جره‌به‌ی ئه‌م رۆژنامه‌نووسه گه‌وره‌یه له‌ناو كۆی ته‌جره‌به‌كانی پیره‌مێرددا وه‌ك یه‌كه‌یه‌كی سه‌ربه‌خۆ جیابكرێته‌وه. هیچ نه‌بێ بۆ لێكۆڵینه‌وه‌ی ناو تاقیگه كه زۆرجار بۆ باشتر حاڵی بوون له‌ڕۆڵی توخمێكی دیاریكراو توخمه‌كانی دیكه بێ لایه‌ن یان سڕ ده‌كرێن. ئه‌وه راسته له‌بواری كه‌لتوور وه‌ك دیارده‌یه‌كی ئینسانی زه‌حمه‌ته تاقیكردنه‌وه‌ی موجه‌ره‌دی سڕكردنی توخمه پێكهێنه‌ره‌كان بكرێت، به‌ڵام ئه‌مڕۆ ده‌ركه‌وتووه نه كه‌لتوور وا كایه‌یه‌كی هه‌ڕه‌مه‌كییه ملكه‌چی پێوانه‌كانی زانست نه‌بێ‌و نه‌زانستی موجه‌ره‌دیش له‌كه‌شی ئینسانیی بێبه‌رییه.\nته‌جره‌به‌ی رۆژنامه‌وانیی پیره‌مێرد له‌ئه‌دگاری گشتییدا ده‌ریده‌خات كه له‌وێستگه‌ی ئه‌سته‌مبولدا ناوی دره‌وشاوه‌ی پیره‌مێرد بۆیه دره‌وشاوه‌یه، چونكه له‌ناو جه‌معی ده‌یان رووناكبیردا ئه‌و رۆژنامه‌وانی یه‌كه‌مه، له‌شاعیرێتی قۆناغی سلێمانیدا ناوێكی گه‌وره‌ی زنجیره‌یه‌ك ناوی گه‌وره‌یه‌و كه‌سایه‌تییه‌كی كۆمه‌ڵایه‌تی‌و فه‌رهه‌نگی شارێكه بۆ گه‌وره‌یی خوڵقاوه، لێ ئه‌وه‌ی گه‌وره‌كانی تر به‌ئه‌ندازه‌ی ئه‌و نیانه‌و پیره‌مێرد هه‌ی بووه، سه‌رمایه‌یه‌كی گه‌وره‌ی ته‌جره‌به‌ی رۆژنامه‌وانییه كه تا مردن ده‌ستبه‌ردانی نه‌بوو، كه‌چی ده‌ستبه‌رداری وه‌زیفه‌ی مه‌ئموریی‌و پۆست‌و ده‌ستبه‌رداری زانستی‌و ته‌نانه‌ت ده‌ستبه‌رداری نه‌ورۆزیش بوو بۆ نه‌وه‌یه‌كی نوێ له‌نه‌ورۆزخوازان. به‌س قه‌ت ده‌ستبه‌رداری رۆژنامه‌وانیی نه‌بوو.\nئه‌وی پێی وایه» رۆژنامه»ی پیره‌مێرد هه‌ر ئامرازه با سه‌یری داڕشتنی هه‌واڵ‌و راپۆرتی پیره‌مێرد بكات له‌سه‌ر نه‌ورۆزه‌كانی‌و له‌سه‌ر چالاكی زانستی‌و له‌سه‌ر كتێب‌و ژیانی كه‌سایه‌تییه‌كان، ئه‌وجا ده‌زانێت ئه‌و بابه‌تانه ده‌ڵێی كه‌ره‌سته‌ن بۆ جێبه‌جێكردنی ئاره‌زووی به‌تینی رۆژنامه‌وانیی. له‌جێی ئه‌وه‌ی رۆژنامه‌وانیی بۆ ئه‌وه ته‌رخان كردبێت چالاكییه‌كانی پێ بناسێنێت.\nئه‌مانه سه‌ره‌قه‌ڵه‌م بوون، كه ده‌شێ سڵاوێك بێت له‌بۆنه‌ی ئه‌مڕۆی وه‌زاره‌تی رۆشنبیری له‌سه‌ر یادی پیره‌مێردو ده‌شێ بانگه‌وازێكیش بێت بۆ لاكردنه‌وه له‌پیره‌مێرد، رۆژنامه‌وانیی به‌شخوراو له‌لایه‌ن پیره‌مێرده‌كانی تره‌وه.


لیژنه‌ى دارایى نوێنه‌رایه‌تى:رێژه‌ى نرخى هه‌نارده‌ى نه‌وت له بودجه ناگۆرین » پێگەی تۆڕی میدیای عێراقی\nلیژنه‌ى دارایى نوێنه‌رایه‌تى:رێژه‌ى نرخى هه‌نارده‌ى نه‌وت له بودجه ناگۆرین\nلیژنه‌ى دارایى نوێنه‌رایه‌تى،ئه‌مڕۆ دوشه‌ممه،جه‌ختیكرده‌وه سه‌ربارى به‌رزبونه‌وه‌ى نرخى نه‌وت رێژه‌ى نرخى نه‌وت له بوجه‌ى گشتى 2021 كه هه‌ژماركراوه ناگۆردریچت.\nناجى سعێدى ئه‌ندامى لیژنه‌كه بۆ ئاژانسى هه‌واڵى عێراقى(اه‌ع) رایگه‌یاند:" به‌رزبونه‌وه‌ى نرخى نه‌وت رێژه‌ى كورتهێنان له بودجه‌ى گشتى فیدڕاڵى كه‌مده‌كاته‌وه ،ئه‌مه‌ش له میان سود وه‌رگرتن له په‌راوێزى جیاوازى له نێوان ئه‌و نرخه‌ى له بودجه دانراوه و نرخى راسته‌قینه كه نه‌وت ده‌فرۆشرێت له بازاره نێوده‌وڵه‌تیه‌كان".\nسعێدى وتیشى"له‌به‌ر ئه‌و هۆكاره رێژه‌ى نرخى نه‌وتى هه‌نارده كراو ناگۆرین،له پرۆژه یاساى گشتى بودجه‌ى 2021 ،سه‌ربارى به‌رزبونه‌وه‌ى نرخى نه‌وت،ئه‌مه‌ش سودێكى زۆرى هه‌یه بۆ كه‌مكردنه‌وه‌ى كورتهێنان له بودجه‌دا".


ئه‌مریكا داوای له عێراق كردووه كۆنترۆڵی گروپه چه‌كداره شیعه‌كانی وڵاته‌كه‌یان بكه‌ن\nئاژانسی ده‌نگ‌وباسی ڕۆیته‌رز له زاری دوو سه‌رچاوه‌ی ئاسایشی عێراقیـیه‌وه بڵاویكردووه‌ته‌وه، وه‌زیری ده‌ره‌وه‌ی ئه‌مه‌ریكا له میانه‌ی سه‌ردانه‌كه‌ی ئه‌م دوایـیه‌ی بۆ عێراق داوای له كاربه‌ده‌ستانی ئه‌و وڵاته كردووه كۆنترۆڵی گروپه چه‌كداره شیعه‌كانی وڵاته‌كه‌یان بكه‌ن، ئه‌وانه‌ی له لایه‌ن ئێرانه‌وه پـشتیوانی ده‌كرێن.\nسه‌رچاوه‌كان ئه‌وشیان ئاشكراكردوه: مایك په‌مپـێیۆ هه‌فته‌ی ڕابردوو له میانه‌ی سه‌ردانه له‌ناكاوه‌كه‌ی بۆ به‌غدا ئه‌م داوایه‌ی كردووه له پاش زانیاریـیه هه‌واڵگریـیه‌كانی ئه‌مه‌ریكا كه ئاشكرایان كردووه گروپی شیعه‌ی چه‌كداری سه‌ر به ئێران موشه‌كیان له نزیك بنكه‌یه‌كی له‌شكری ئه‌مه‌ریكا داناوه.\nبه‌پیێ سه‌رچاوه‌كه په‌مپـێیۆ وتوییه‌تی " ئه‌گه‌ربێت و ئه‌مه‌ریكا له‌سه‌ر خاكی عێراق ڕووبه‌ڕووی هێرش ببێت، ئه‌وا ئه‌مه‌ریكا بۆ به‌رگریكردن له خۆی وه‌ڵام ده‌داته‌وه به‌بێ ئه‌وه‌ی پـرس به عێراق بكات."\nئه‌مه له‌كاتێكدایه: عادل عه‌بدولمه‌هدی سه‌رۆك وه‌زیری عێراق ڕۆژی سێشه‌ممه له كۆنگره ڕۆژنامه‌وانیـیه‌كه‌ی لایه‌نی عێراقی هیچ جموجوڵێكی به‌دی نه‌كردووه كه جێی هه‌ڕه‌شه‌بێت بۆ سه‌ر هیچ لایه‌نێك. گوتیشی بۆ ئه‌مه‌ریكایـیه‌كانیان ڕوونكردووه‌ته‌وه حكومه‌تی عێراق به ئه‌ركی خۆی هه‌ڵده‌ستێت له پاراستنی هه‌موو لایه‌نه‌كان.


ســنە: جێبەجێکردنی حوکمی ئێعدامی هاوڵاتییەک لە زیندان - كۆمه‌ڵه‌ی مافی مرۆڤی کوردستان\nچوارشەممە 31ی ڕەزبەری2720ی کوردی، هاوڵاتییەک بە ناونیشانی” شارام تەخشا” تەمەن30 ساڵ، دانیشتووی کرماشان لە زیندانی حکوومەت لە شاری سنە ئێعدام کــرا.\nشارام تەخشا ساڵی 2720ی کوردی هاوڕێ لە گەڵ شاریاری برای بە تۆمەتی دزی بە چەکەوە دەستبەسەر کران.\nدادگای کۆماری ئیسلامی ئێران شارام تەخشای بە تۆمەتی” کوشتنی کەسێک لە ڕێی چەکەوە” بە کوشتنەوە و 15 ساڵ زیندان و شاریاری برای بە 40 ساڵ زیندان مەحکووم کرد.\nئەم حوکمە پاش ناڕەزایی دەربڕین لە دیوانی باڵای وڵاتی ئێران پەسەند کـرا.\nشارام تەخشا لە ڕێکەوتی 17ی بەفرانباری 2717ی کوردیەوە، لە زندانی حکوومەتی ئێران لە شاری سنە لە زینداندایە. شارام تەخشا لە کاتی دەستبەسەری\nفیشەکی هێزە چەکدارەکانی ئێرانی بەردەکەوێ و بریندار دەبێ و لەودەمەوە تا ئێستە بە بێ هەرچەشنە پێڕاگەیشتنێکی پزیشکی لە زیندان ڕاگیربوو.\n← قوتابییەکی قۆناغی ناوەندی(راهنمایی) خۆی کوشت\nتاران: سومەییە کارگەر دەستبەسەر کرا →


بە تۆمەتی “فێڵکردن” شاسوار عەبدولواحید دادگایی دەکرێت\n09:31 - 30/07/2019 287 جار خوێندراوەتەوە\nبە تۆمەتی فێڵکردن و زیادکردنی سەرمایەی کۆمپانیای چاڤیلاند لە یەک ملیۆن دینارەوە بۆ 105 ملیار دینارو گۆڕینی بۆ کۆمپانیای هاوپشکیی، فەرمانی دەستگیرکردن بۆ شاسوار عەبدولواحید دەردەچێ.\nلەسەر سكاڵای 48 هاوپشكی چاڤیلاند، بەتۆمەتی فێڵكردن و ساختەکاریی، دادگای لێکۆڵینەوەی سلێمانی فەرمانی دەستگیركردنی بۆ شاسوار عبدلواحید سەرۆكی جوڵانەوەی نەوەی نوێ دەرکردووە. بەوتەی خاوەن پشكەكان شاسوار عەبدولواحید خاوەنی كەمتر لە 15%ی پشكەكانە، بەڵام 70%ی كردووە بەناوی خۆیەوە.\nفەرمانەکە بەپێی مادەی 456 لە یاسای سزادانی عێراقی دەرکراوەو هێزە ئەمنییەكان راسپێردراون بۆ جێبەجێکردنی فەرمانی دەستگیركردنی شاسوار.\nیاساناسان روونی دەکەنەوە، ئەو مادەیەی کە شاسوار عەبدولواحیدی پێ تۆمەتبار كراوە، تایبەتە بە تاوانی “فێڵكردن”و سزاكەی لە چوارچێوەی یاسای سزادانی عێراقیدا، بریتی دەبێ لە بەندكردن کە لە پێنج ساڵ زیاتر نەبێ.\nنەژاد رەشید، نوێنەری خاوەن پشكەكانی چاڤیلاند بە “زەمەن”ی وت: “حكومەت لەسەر بنەمای قسەو ئەو ڤیدیۆیانەی شاسوار لەسەر چاڤیلاند پێشانی بەڕێوەبەرایەتی كۆمپانیاكانی داوە، خەمڵاندن بۆ پشكەكانی كراوە. شاسوار كراوە بە خاوەنی 70%ی پشكەكانی چاڤیلاند لەكاتێكدا خۆی خاوەنی 15%ی پشكەكانیش نییە. ئەمەش وایكردووە مافی خاوەن پشكەكان زەوت بکات”.\nنوێنەری خاوەن پشكەكانی چاڤیلاند كە بە بەهای 205 ملیۆن دینار پشكی كڕیوە، وتیشی: “نۆ هەزارو 700 كەس خاوەنی پشكن لە چاڤیلاند بە بڕی 22 ملیۆن دۆلار، كە دەكاتە 30 ملیار دینار، کەچی ساڵانی 2013و 2016 بڕێكی كەم پارەی قازانج دراوە بە هاوپشکەکان”.\nبەوتەی خاوەن پشکەکان، ئێستا كەوتوونەتە ژێربارێكی قورسەوە، لەگەڵ ئەوەی ئەو پڕۆژەیە ساڵانە داهاتێكی زۆری هەیە، کەچی حەوت ساڵە لێی بێبەشن.\nبەوتەی نەژاد رەشید، تائێستا ئیدارەی چاڤیلاند بودجەی نییە “ئەگەر كورسیەكیان كڕیبێ، ئەم ئیدارەیە هەموو ساڵێك نوسیویەتییەوە. هەموو ئەمانەمان بە بەڵگەوە لەلایە، بۆیە ئێستاش ئێمە قازانجی ساڵانەی چاڤیلاندمان دەوێ لە ساڵی 2013ەوە بۆ ئێستا”.\nپسپۆڕێکی یاسایی کە چاودێری رەوتی لێکۆڵینەوەکان لەم دۆسێیەدا دەکات بۆ “زەمەن” ئاشکرایکرد: لەسەر سکاڵایەکی پێشووی خاوەن پشکەکان فەرمانی دەستگیرکردنەکە دەرچووە. دۆسێکە پێشتر هەبووەو ئیجرائاتی تێدا نەکراوە. بەڵام ئێستا زیندوو کراوەتەوەو جارێکی تر جوڵێنراوە.\nسکاڵاکەی سەر شاسوار عەبدولواحید لەلایەن 48 خاوەن پشکەوە تۆمارکراوەو دواتر بووە بە 12 داوا، هەر سێ خاوەن پشکەکەو داواکەیان بووە بە پەڕاوێک.\nسەرچاوەکەی “زەمەن” وتی: “شاسوار عەبدولواحید بەپێی مادەی 456 و بە تۆمەتی ئەوەی لە زیادکردنی سەرمایەی کۆمپانیاکەدا فرتوفێڵی لە خاوەن پشکەکان کردووە، فەرمانی گرتنی هەیە لە دادگای لێکۆڵینەوەی دوو. تائێستا وتەی لێوەرنەگیراوە بەڵام نازانرێت کە دوای دەستگیرکردنی رادەگیرێت یان بە کەفالەت ئازاد دەکرێ یان مادەکەی دەگۆڕێ. چونکە جارێ لە قۆناغی لێکۆڵینەوەدایە، دواتر دادگا بڕیار دەدات ئایا لە قۆناغی لێکۆڵینەوە دۆسێکە دادەخرێت یان حەواڵە دەکرێت بۆ دادگاو سزادانی. هەموو ئەوانەش لە دەسەڵاتی دادگادایە”.\nبەپێی راپۆرتی دیوانی چاودێری دارایی کە لەسەر ئەو دۆسێیە ئامادەکراوە، سەرمایەی کۆمپانیایەکە لە یەک ملیۆن دینارەوە زیادکراوە بۆ 105ملیار دینار کە ئەو بڕیارە هەڵەی تێدایە بەپێی یاسای کۆمپانیاکان. چونکە بەپێی نووسراوی بانکی بازرگانی هەرێم، لەو بڕە تەنیا 340 ملیۆن و 440 هەزار دیناری بە حازرەو بڕەکەی تری خەمڵێنراوەو حازر نییە. بەڵام لە سەرمایەی کۆمپانیاکەدا وەک پارەی حازر (نەختینە) تۆمارکراوە، کە ئەوەش پێچەوانەی یاسای کۆمپانیاکانە.\nخاوەن پشکەکانی چاڤی لاند لە ساڵی 2011ەوە وەک هاوپشک لە کۆمپانیاکە ناویان تۆمارکراوەو ژمارەیان 9 هەزارو 700 کەسەو بڕی 30 ملیار دیناریان خستووەتە پڕۆژه‌ی چاڤی لانده‌وه، بەڵام تائێستا هیچ بڕە پارەیەک نەچووەتە سەر حسابی پشکەکان و بڕی قازانجی پشكه‌كانیان نادیارەو گومانیان هەیە لەوەی پارەکانیان لە پڕۆژەو بابەتی دیکە سەرف بکرێت.\nتائێستا تەنها دوو جار پارەی قازانجی پڕۆژەکە دراوەتە خاوەن پشکەکان، جاری یەکەم لە ساڵی 2013 بڕی 30 هەزار دیناریان داوه به هه‌ر خاوه‌ن پشکێک له بەرامبەر یەک ملیۆن دیناری عێراقی و جاری دووەمیش لە ساڵی 2016 بڕە پارەیەکیان وەک کارتی یاریکردن لە پڕۆژەکە پێدراوە.\nدوای چەندین خۆپیشاندان و گردبوونەوەی ناڕەزایەتی لە ساڵی 2016ەوە خاوەن پشکەکان لە هەوڵی وەرگرتنەوەی مافەکانیان و دواجار لە دادگا سکاڵایان تۆمار کردو داوای مافی خۆیان کرد لە قازانجی کۆمپانیاکە لەماوەی شەش ساڵی رابردوودا.\nدوای گردبوونەوەو خۆپیشاندانەکان، ساڵی رابردوو جارێکی تر 70 سکاڵای یاسایی لە بنکەی پۆلیسی ئازادی شاری سلێمانی لەسەر شاسوار عەبدولواحید تۆمارکرا.